Ўз уйида мағлубият – Сурхон тонги\nБош саҳифа / Спорт / Ўз уйида мағлубият\nСентябр 26, 2017\tСпорт Изоҳ қолдириш 617 Кўрилди\nФутбол бўйича Ўзбекистон чемпионатининг биринчи лигаси жамоалари сафида ўйнаётган Термизнинг “Сурхон” клуби аъзолари навбатдаги турда ўз майдонларида Урганчнинг “Хоразм” жамоаси билан беллашишди.\nАёнки, термизликлар тўплаган очколари бўйича турнир жадвалининг юқори қисмида хоразмликлар эса ўртада боришаяпти. Табиийки кўпроқ очко тўплаган жамоа аъзолари ўзларидан камроқ очко жамғарганларни менсимайроқ ўйнашади.Ушбу учрашувда ҳам шундай ҳол рўй берди. Футболчиларимиз меҳмонларни, албатта, енгамиз, деган хаёл билан майдонга тушдилар. Учрашувнинг биринчи ва иккинчи бўлимларида рақиб дарвозасига тўп киритиш учун жуда кўп голга тортадиган вазиятлар содир этилди. Аммо футболчиларимиз бу имкониятлардан фойдалана билишмади.\nАйтиш керакки, клуб мураббийлари футболчилар билан якка тарзда шуғулланишни ҳам унутишганга ўхшайди. Чунки “Сурхон” ҳужумчилари уч ўйиндан бери пенальтидан гол кирита олишмаяпти. Жамоада пенальти тепа биладиган футболчи йўқлиги туфайли учрашув ҳаками жарима тўпини белгилаганда футболчилар “мен тепаман, сен тепасан” қабилида иш тутишаяпти. Натижада гол киритиш учун юз фоизлик имконият йўққа чиқарилмоқда. “Хоразм” жамоаси билан бўлган ўйинда ҳам футболчиларимиз пенальтини аниқ амалга ошира олишмади. Футболдаги “сен урмасанг, сенга уришади”, деган ибора ушбу ўйинда ҳам ўз исботини топди. Учрашув поёнига етаётганида дарвозабон ва ҳимоячиларимизнинг пала-партиш ҳаракатидан унумли фойдаланган меҳмонлар ҳужумчиси тўп киритди. Ўйин охиригача 0:1 ҳисоби ўзгармади.\nНавбатдаги тур ўйинлари 27 сентябрда бўлиб ўтади. “Сурхон” футболчилари “Алпомиш” ўйингоҳида Нукуснинг “Орол” жамоасини қабул қилишади.\nОлдинги Ижтимоий ҳимояга эътибор\nКейинги Банкротлик аломатлари


18:51 / 05.09.2016\nЖурналист Олег Кашин Фейсбукдаги саҳифасида «Россия 24» телеканалида намойиш этилган янгиликдан бир парчани намойиш этди. У, Россия мудофаа вазири Сергей Шойгунинг 2016 йил мартида ҳарбий десант қўшинлари Рязань ҳарбий билим юртига ташрифига оид хабардан олинган.\nБилим юрти ҳудудида чуқур бассейн қурилиши билан танишган мудофаа вазири Шойгу, жанговар ғаввослар учун ишлаб чиқарилган махсус кийимларни кескин оҳангда танқид қилган:\n«Бу ...дан композитми? Сен ўзинг синаб кўр. Қанақасига композитли материал? Биз сизларга шунинг учун пул тўлаяпмизми?», — деган мудофаа вазири, ишлаб чиқарувчига ғаввосларнинг ускуналарини енгиллаштиришни маслаҳат берган.\n11:53 / 04.05.2016


Кўрсатув пайти россиялик миллиардерлар муштлашди\n27 январ 2021, Тошкент вақти: 19:20\nРоссиянинг НТВ телеканалида бугун эфирга бериладиган “НТВшники” кўрсатувини ёзиб олиш пайти студия меҳмонлари бўлган россиялик миллиардерлар Александр Лебедев ва Сергей Полонский муштлашиб кетди.\nЖаҳон молиявий бўхрони кўрсатув мавзуси эди. Кўрсатув ёзиб олинаётганида, уни иштирокчилари саволларига жавоб бераётган маҳал Полонский кимнингдир башарасига мушт туширгиси борлигини айтади.\nШу пайт уни ёнида ўтирган Лебедев ўрнидан туриб¸ "мабодо менинг башарамга эмасми", дейди.\nКейин жойига ўтирган Лебедев кутилмаганда Полонский юзига мушт туширади. Полонский курсисидан ағдарилиб кетади.\nҲар икки бизнесмен турли йилларда Forbes журнали бойлари рўйхатида бўлиб келган.\nХабарларга кўра, Сергей Полонский Лебедевни судга бериш ниятида.


Noble Quran - Ўзбек - Sura: 20 - IslamHouse Reader\n20 - Toha surasi ()\n(1) 1. То, Ҳа.\n(2) 2. (Эй Муҳаммад алайҳис-салоту вас-салом), Биз сизга бу Қуръонни қийналиб жафо чекишингиз учун эмас,\n(3) 3. Балки (Аллоҳдан) қўрқадиган кишиларга панд-насиҳат бўлсин учун нозил қилдик.\n(4) 4. (У) Ерни ва юксак осмонларни яратган зот томонидан нозил қилингандир.\n(5) 5. (У зот Ўз Зоти ва Улуғлигига муносиб равишда) Арш узра олий бўлган Раҳмондир.\n(6) 6. Осмонлардаги, Ердаги ва уларнинг орасидаги ҳамда тупроқ остидаги бор нарса Унингдир.\n(7) 7. Агар сиз ошкора гапирсангиз ҳам, (ва ёки) хуфёна гапирсангиз ҳам, У зотга баробардир. Зеро, У сирни ҳам, энг махфий нарсаларни ҳам билур.\n(8) 8. Аллоҳдан ўзга (ҳеч қандай) Аллоҳ йўқ. Фақат Унинг Ўзи бордир. Унинг учун энг гўзал исмлар бордир.\n(9) 9. (Эй Муҳаммад алайҳис-салоту вас-салом), сизга Мусо ҳақида хабар келдими?\n(10) 10. Эсланг, у (узоқдан) бир оловни кўриб аҳли оиласига: «(Шу ерда) туринглар, мен бир олов кўриб қолдим, шоядки сизларга ундан бирон чўғ олиб келсам ёки шу ўт олдидан бирон йўл (кўрсатувчи) топсам», деди.\n(11) 11. Бас, қачонки у (оловнинг яқинига) келгач: «Эй Мусо», деган нидо эшитилди.\nИ з о ҳ. Ривоят қилишларича, Мусо алайҳиссалом ўз оиласи билан Мадян шаҳридан Мисрга қайтиб келаётганида бир қоронғу-қорли кечада йўлдан адашиб қолади. Ўт ёқай деса, чақмоқ тоши ёнмайди. Шу пайт унинг кўзига узоқдан бир олов кўриниб, чўғ олиш ва у ердагилардан йўл сўраб келиш учун ўша тарафга борганида, у кўринган ёруғлик олов эмас, Аллоҳнинг нури эканлиги маълум бўлади.\n(12) 12. «(Эй Мусо), Мен сенинг Парвардигорингдирман. Энди кавушларингни ечгин. Чунки сен муқаддас Туво водийсидасан.\n(13) 13. Мен сени (пайғамбарликка) танладим. Бас (ўзингга) юбориладиган ваҳийга қулоқ тут!\n(14) 14. Дарҳақиқат, Мен Аллоҳдирман. (Ҳеч қандай) илоҳ йўқ, фақат Мен бордирман. Бас, сен Менгагина ибодат қил ва Мени зикр қилиш учун намозни тўкис адо қил!\n(15) 15. Токи ҳар бир жон қиладиган саъй-ҳаракати сабабли жазоланиши учун (Қиёмат) соати албатта келгувчидир. (Лекин) Мен (Қиёмат қачон қойим бўлишини) яширишни истайман.\n(16) 16. Бас, сени (Қиёматга) ишонмайдиган ва ҳавои нафсига эргашган кимсалар ундан тўсмасинларки, у ҳолда ҳалок бўлурсан.\n(17) 17. Ана у — қўлингдаги нимадир, эй Мусо?!»\n(18) 18. (Мусо) деди: «У асоим, унга таянурман ва у билан қўйларимга (барг) қоқиб берурман. Яна унда бошқа ишларим ҳам бор».\n(19) 19. (Аллоҳ) айтди: «Уни (ерга) ташлагин, эй Мусо!»\n(20) 20. Бас, (Мусо) уни ташлаган эди, баногоҳ у юрадиган — жонли илон бўлиб қолди.\n(21) 21. (Аллоҳ) деди: «Уни ушла! Қўрқмагин, Биз уни аввалги ҳолига қайтарурмиз.\n(22) 22. Қўлингни қанотинг — қўлтиғингга тиққин, у ҳеч қандай зиён-заҳматсиз оппоқ-нурли бўлиб чиқур. (Бу) иккинчи мўъжиза (бўлур).\n(23) 23. Биз сенга буюк мўъжизаларимизни кўрсатиш учун (шундай қилдик).\n(24) 24. (Энди) сен Фиръавннинг оддига боргин! Дарҳақиқат, у ҳаддидан ошди (яъни, одамларга зулм қилиб ҳатто «худоман», деб даъво қилди)».\n(25) 25. (Мусо) деди: «Парвардигорим, қалбимни кенг қилгин;\n(26) 26. Ишимни осон қилгин;\n(27) 27. Тилимдан туғунни-дудуқликни ечиб юборгин;\n(28) 28. (Токи) улар (қавмим) сўзимни англасинлар.\n(29) 29. Менга ўз аҳлим-уруғимдан вазир қилгин.\n(30) 30. Ҳорун оғамни.\n(31) 31. У билан белимни маҳкам қилгин.\n(32) 32. Ва уни ишимда (яъни, пайғамбарлик ишида) шерик қилгин.\n(33) 33. Токи биз Сени кўпроқ поклаб-ибодат қилайлик;\n(34) 34. Ва Сени кўпроқ зикр қилиб — эслайлик.\n(35) 35. Албатта Сен бизни кўрувчи бўлган Зотсан».\n(36) 36. (Аллоҳ) айтди: «Сўраган нарсаларинг сенга ато этилди, эй Мусо!\n(37) 37. Биз сенга (гўдаклик чоғингда ҳам) яна бир карра инъом-марҳамат қилган эдик.\n(38) 38. Ўшанда сенинг онангга (шундай) ваҳий-илҳом юборгандик;\n(39) 39. «Уни (яъни, Мусони) сандиққа солиб, дарёга ташлагин. Бас, уни дарё (тўлқини) соҳилга отсин. (Шунда) уни Менинг ҳам, унинг ҳам душмани — Фиръавн ушлаб олур». (Эй Мусо, барчага суюкли бўлишинг) ва Менинг ҳифзу ҳимоямда униб-ўсишинг учун Мен сенинг устингга Ўз томонимдан бир муҳаббат ташладим (яъни, сени кўрган киши суюб қоладиган ёқимтой бола қилдим).\nИ з о ҳ. Бу оятда Аллоҳ азза ва жаллага «айн» (кўз) сифатини Унинг улуғлиги ва камолига лойиқ тарзда исбот қилиш бор.\n(40) 40. Ўшанда опанг (сени дарёдан ушлаб олган кишилар ортидан) юриб: «Сизларни бу (бола)га кафил бўлиб (эмизадиган аёлнинг) олдига олиб борайми», деганларини (эслагин)! Сўнг Биз сени кўзлари қувонсин, ғамгин бўлмасин, деб онангга қайтарган эдик. (Йигитлик чоғингда) бир жонни ўлдириб қўйганингда, Биз сени бу ғамдан ҳам қутқарган эдик. (Кейин) Биз сени кўп синовлар билан синаб кўрдик. Сен Мадян аҳли орасида ҳам (неча) йиллар турдинг; сўнгра (пайғамбар бўлишинг учун аниқ белгилаб қўйилган) тақдир бўлиб (бу ерга) келдинг, эй Мусо!\n(41) 41. Ва Мен сени Ўзимга (пайғамбарлик учун) танладим.\nИ з о ҳ. Юқоридаги (37-40) оятларнинг тафсирида муфассирлар шундай ривоятни келтирадилар. Мунажжимлар Фиръавнга: «Сенинг мулку давлатинг Бани Исроил қавмидан туғиладиган бир бола қўлида хароб бўлади», дейишгач, у ўша қавмдан дунёга келган ҳар бир ўғил болани қатл қилишга буйруқ беради, Мусо алайҳиссалом ана ўша Бани Исроил учун ҳалокатли бўлган қора йилларда таваллуд топадилар. Шунда чақалоғинииг ҳалок бўлишидан ғамга ботиб қолган онага ғойибдан фармон келиб боласини бир сандиққа авайлаб солади-да, уни Нил дарёсига қўйиб юборади. Иттифоқо Ўша пайтда дарё соҳилида ўтирган Фиръавн оқиб келаётган сандиқни кўриб қолади ва ходимларига уни олиб чиқишни буюради. Хизматкорлар сандиқни олиб келишгач, очиб қарасалар, унинг ичида ойдек бир чақалоқ ухлаб ётибди. Шунда Фиръавн хотинининг меҳри тушиб қолиб, ундан болани ўғил қилиб олишга изн сўрайди. У рухсат бергач, болани саройга олиб бориб, шаҳардан бола эмизадиган аёлларни суриштириб топадилар. Лекин Мусо бирон аёлни эммайди. Шу пайт бир қиз келиб Фиръавннинг хотинига: «Мен сизларга шу болани эмизадиган бир аёлни олиб келаман», дейди. У Мусонинг опаси бўлиб, уни боласи дарёда кетганидан сўнг ғам-андуҳга ботган она Мусо ҳақида бирон дарак топиб келиш учун шаҳарга юборган эди. У қиз саройда Мусони кўриб танигач, ўзининг ким эканлигини яшириб юқоридаги сўзларни айтади ва бориб дарҳол онасини етаклаб келади. Бу аёл тутган кўкракни чақалоқ дарҳол эма бошлаганини кўрган Фиръавннинг хотини бениҳоя хурсанд бўлиб, у аёлдан саройда қолишни илтимос қилади. Лекин у уйи ва бола-чақасини ташлаб кела олмаслигини айтиб, агар рози бўлсалар бу болани ўз уйида эмизиб катта қилиб беришга ваъда бергач, ноилож қолган малика бу таклифга рози бўлади ва онага кўп хайру-саховат кўрсатиб болани унга қўшиб, бериб юборади. Шундай қилиб, Аллоҳ таолонинг марҳамати билан бола туққан онасига қайтарилади. Агар эътибор берилса, бу қиссада яна бир ибратли жиҳат бордир. Фиръавн ўзини ҳалок қиладиган болани — Мусо алайҳиссаломни ўз қўли билан сувга ғарқ бўлишидан қутқариб қолади. Шу маънода арабларда бир нақл ёйилгандир: «Ликулли Фиръавн Мусо — Ҳар Фиръавнга бир Мусо», яъни ҳар қандай золим ҳокимнинг пешонасига Аллоҳ таоло уни йўқ қиладиган бир адолатпарвар — Ҳақсевар кишини ёзиб қўйгандир».\n(42) 42. (Эй Мусо), сен ўзинг ва оғанг (Ҳорун) Менинг мўъжизаларимни (одамларга) олиб боринглар ва Мени зикр қилиб — ёдингизда тутишда сусткашлик қилманглар!\n(43) 43. Сизлар Фиръавннинг олдига боринглар, чунки («Мен худоман», деб у) ҳаддидан ошди.\n(44) 44. Бас, унга юмшоқ сўз сўзланглар! Шояд панд-насиҳат олса ёки (Менинг қаҳримдан) қўрқса.\n(45) 45. Улар дедилар: «Парвардигоро, дарҳақиқат, биз (агар уни Сенга иймон келтиришга даъват этсак) у шошқалоқлик (билан бизни азобга гирифтор) қилишидан ёки баттар туғёнга тушишидан хавфдамиз.\n(46) 46. (Аллоҳ) айтди: «Қўрқманглар. Шак-шубҳасиз, Мен сизлар билан биргаман — эшитиб, кўриб турурман.\nИ з о ҳ. Аллоҳ таоло улар (Мусо ва Ҳорун)га: «Мен сизлар билан биргаман, яъни сизлар Менинг ҳифзу ҳимоямдасизлар, гап-сўзларингизни эшитаман, барча ҳолларингизни кўриб тураман. Бас, қўрқманглар!», деди, шунда улардаги қўрқув кетиб, кўнгиллари хотиржам бўлди.\n(47) 47. Бас, сизлар унинг олдига бориб: «Биз Парвардигорингнинг элчиларидирмиз. Сен Бани Исроил (қавмини) биз билан бирга қўйиб юборгин, уларни азобламагин. Биз сенга Парвардигоринг томонидан оят-мўъжиза келтирдик. Ҳидоятга эргашган кишиларга тинчлик-омонлик бўлур.\n(48) 48. Бизга ваҳий қилиндики, (Аллоҳнинг пайғамбарларини) ёлғончи қилган ва (уларга иймон келтиришдан) юз ўгирган кимсаларга азоб булур», денглар».\n(49) 49. (Улар Фиръавн олдига келиб юқоридаги сўзларни айтишгач), у деди: «Сизларнинг Парвардигорингиз ким, эй Мусо?»\n(50) 50. (Мусо) айтди: «Парвардигоримиз барча нарсага ўз хилқатини — шаклини ато этиб, сўнгра (уни) Тўғри Йўлга солиб қўйган Зотдир».\n(51) 51. (Фиръавн) деди: «У ҳолда аввалги авлодларнинг ҳоли недир? (Яъни, Парвардигоринг уларни ҳам азоблаганми?)»\n(52) 52. (Мусо) айтди: «Улар ҳақидаги билим Парвардигорим ҳузуридаги Китобда — Лавҳул-Маҳфуздадир. Парвардигорим адашмас ва унутмас».\n(53) 53. У зот Ерни сизлар учун бешик — қароргоҳ қилиб қўйди ва унда йўллар пайдо қилди ҳамда осмондан сув (ёмғир-қор) ёғдирди. Бас, Биз у (сув) ёрдамида турли наботот навларини ундириб чиқардик.\n(54) 54. Сизлар (улардан) енглар, чорваларингни боқинглар. Албатта бунда ақл эгалари учун оят-ибратлар бордир.\n(55) 55. Биз сизларни (Ердан) яратдик, яна унга қайтарурмиз ва (Қиёмат Кунида) сизларни яна бир бор ундан чиқарурмиз.\n(56) 56. Дарҳақиқат, Биз унга (яъни, Фиръавнга) бор оят-мўъжизаларимизни кўрсатдик. Бас, у (уларни) ёлғон деб, юз ўгирди.\n(57) 57. У деди: «Сен ўз сеҳринг билан бизларни еримиздан чиқариш учун келдингми, эй Мусо!\n(58) 58. У ҳолда бизлар ҳам сенга худди ўшандай сеҳр келтирурмиз. Бас, сен ўзинг билан бизларнинг ўртамизда бир ваъдагоҳ танлагинки, у сен ҳам, бизлар ҳам қаршилик қилмайдиган ўрта бир жой бўлсин».\n(59) 59. (Мусо) айтди: «Ваъда байрам куни (тўпланадиган жой)дир. Одамлар чошгоҳда тўпланурлар».\n(60) 60. Бас, Фиръавн бориб, ўзининг макр-найрангини (яъни, сеҳргарларини) йиғди. Сўнгра (ваъда қилинган жойга) келди.\n(61) 61. Мусо уларга (яъни, сеҳргарларга) деди: «Ҳолингларга вой! Сизлар Аллоҳ шаънига ёлғон тўқиманглар (яъни, очиқ мўъжизани сеҳр деманглар), у ҳолда (Аллоҳ) сизларни азоб билан ҳалок қилур! Ёлғон тўқиган кимсалар ноумид бўлишлари аниқдир».\n(62) 62. Бас, улар (қиладиган) ишларини талашиб-тортишиб аста шивирлаша бошладилар.\n(63) 63. (Сўнг бир-бирларига) айтдилар: «Албатта бу иккови (яъни, Мусо ва Ҳорун) ўз сеҳрлари билан сизларни ерингиздан чиқармоқни ва юксак йўлингизни (яъни, динингизни) йўқотмоқни истайдиган сеҳргарлардир.\n(64) 64. Бас, макр-ҳийлангизни йиғингиз, сўнг бир саф бўлиб келингиз. Бугун устун бўлган кишилар нажот топурлар».\n(65) 65. (Маслаҳатлари битгач), дедилар: «Эй Мусо, сен (қўлингдаги асоингни аввал) ташлайсанми ёки бизлар биринчи ташловчи бўлайликми?»\n(66) 66. (Мусо) айтди: «Йўқ, сизлар ташланглар». (Улар қўлларидаги асо ва ипларини ташлаган эдилар) баногоҳ иплари ва асолари сеҳр қилганлари сабабли (Мусога) юриб кетаётгандек туюлди.\n(67) 67. Бас, Мусо ичида бир қўрқувни ҳис қилган эди.\n(68) 68. Биз айтдик: «Қўрқмагин. Албатта сен ўзинг ғолиб бўлгувчисан.\n(69) 69. Қўлингдаги нарсани (яъни, асоингни) ташлагин, улар ясаган нарсаларни ютиб юборур. Уларнинг ясаган нарсалари фақат бир сеҳргарнинг макри-ҳийласи, холос. Сеҳргар эса қаерда бўлмасин зафар топмас».\n(70) 70. (Мусо асосини ташлагач, сеҳргарларнинг бор ясаган нарсаларини ютиб юборди). Бас, сеҳргарлар сажда қилган ҳолларида (ерга) ташланиб: «Ҳорун ва Мусонинг Парвардигорига иймон келтирдик», дедилар.\n(71) 71. (Фиръавн) айтди: «Унга мен изн бермай туриб иймон келтирдингизми? Шак-шубҳасиз, у сизларга сеҳр ўргатган каттангиздир. Бас, энди албатта оёқ-қўлларингизни қарама-қаршисига (яъни, ўнг қўл, чап оёғингизни ёки аксинча) кесурман ва сизларни хурмо шохларига осурман, (ана ўшанда) қайсимизнинг (яъни, менингми ё Мусонинг худоси) азоби қаттиқроқ ва узунроқ эканини билиб олурсизлар».\n(72) 72. Улар дедилар: «Бизлар ҳаргиз ўзимизга келган аниқ ҳужжат-мўъжизани ва бизларни яратган Зотни қўйиб, сени танламаймиз. Бас, қиладиган ҳукмингни қилавер. Сен фақат мана шу дунёдагина ҳукм қилурсан.\n(73) 73. Бизлар эса хатоларимизни ва сен бизларни мажбур қилган сеҳргарликдан иборат (гуноҳимизни) мағрифат қилиши учун Парвардигоримизга иймон келтирдик. Аллоҳ(нинг савоби) яхшироқ ва (азоби) узунроқдир».\n(74) 74. Ҳеч шубҳа йўқки, кимда-ким Парвардигорининг (ҳузурига) жиноятчи-кофир бўлган ҳолда келса, у ҳолда албатта унинг учун жаҳаннам бор бўлиб, у (кофир) у жойда на ўла олур ва на яшай олур.\n(75) 75. Ким у зотга яхши амаллар қилган мўмин ҳолида келса, бас, ана ўша (кишилар) учун юксак даражалар.\n(76) 76. Остидан дарёлар оқадиган, улар абадий қоладиган жаннатлар бўлур. Бу (ширку-куфрдан) пок бўлган кишиларнинг мукофотидир!\n(77) 77. Дарҳақиқат, Биз Мусога: «Сен бандаларимни (яъни, Бани Исроилни) тунда олиб кетиб, улар учун (суви) қуриган денгизни йўл қил — (ортларингдан Фиръавн) етиб олишидан хавф қилма ва (денгизга ғарқ бўлишдан ҳам) қўрқма», деб ваҳий юборганмиз.\n(78) 78. Бас, Фиръавн уларнинг ортидан ўз лашкарлари билан қувган эди, уларни денгиз ўраганча-ўраб, барчалари (унга ғарқ бўлдилар).\n(79) 79. Фиръавн қавмини Тўғри Йўлга бошламади, (балки) Тўғри Йўлдан оздирди.\n(80) 80. Эй Бани Исроил, Биз сизларга душманингиздан нажот бердик ва сизларга (яъни, Мусога) Таврот нозил қилиш учун Тур (тоғининг) ўнг томонини ваъдалашдик ва сизларга ширинлик, беданалар ёғдириб, (дедик):\n(81) 81. «Сизларни баҳраманд қилган пок ризқларимиздан енглар ва уларга (шукр қилмаслик билан) ҳаддан ошмангларки, у ҳолда устингизга Менинг ғазабим тушар. Менинг ғазабим кимнинг устига тушар экан, у муҳаққақ ҳалок бўлур.\n(82) 82. Ва мен тавба қилган, ҳамда иймон келтириб яхши амаллар қилган, сўнгра Тўғри Йўлга юрган кишиларни мағфират қилгувчидирман».\n(83) 83. (Бани Исроил қавмидан етмиш нафарини ўзи билан бирга олиб, Тур тоғи томонга кетаётган Мусо йўлда улардан илгарилаб кетади. Шунда Аллоҳ деди): «Қавмингдан мунчалар илгарилаб кетдинг, эй Мусо!»\n(84) 84. У айтди: «Улар ана — изимдан келурлар. Мен эса Сен рози бўлишинг учун шошдим, Парвардигорим!»\n(85) 85. (Аллоҳ) деди: «Ҳақиқатан, Биз сенинг ортингдан қавмингни фитнага солдик — имтиҳон қилдик ва Сомирий уларни йўлдан оздирди».\n(86) 86. Бас, Мусо қавмига ғазабланган ва ғамга ботган ҳолда қайтиб келиб, деди: «Эй қавмим, Парвардигорингиз сизларга (Таврот нозил этиш ҳақида) чиройли ваъда қилмаганмиди?! Сизларга (ўтган) вақт узун (кўриниб) кетдими ёки устингизга Парвардигорингиз томонидан ғазаб тушишини истаб менга берган ваъдани буздингларми?!\nИ з о ҳ. Мусо Тур тоғига кетаркан, Бани Исроил қавми унга Аллоҳдан ўзга ҳеч кимга сиғинмасликка сўз берган эдилар. Кейин эса, Сомирий ясаган бузоққа сиғиниш билан ваъдаларини бузадилар.\n(87) 87. Улар айтдилар: «Бизлар сенга берган ваъдани ўз инон-ихтиёримиз билан бузганимиз йўқ. Лекин бизлар (Мисрдан чиқиб келаётганимизда Фиръавн) қавмининг зеб-зийнатларидан иборат нарсаларни кўтариб чиққан эдик, бас (Сомирийнинг амри билан) уларни (оловга) ташладик. Сўнг Сомирий ҳам (ўзи кўтариб чиққан нарсаларни оловга) ташлади.\n(88) 88. Сўнг (Сомирий ўша зеб-зийнатларни оловда эритиб, худди тирик бузоқ каби) овози бор ҳайкал-бузоқ (ясаб) чиқариб берди, сўнг (Сомирий ва унинг шериклари): «Сизларнинг ҳам, Мусонинг ҳам илоҳи шу эди, (Мусо) унутиб, (уни бошқа ердан излагани кетибди»), дедилар.\n(89) 89. Ахир унинг ўзларига бирон сўз қайтара олмаётганини ва бирон зиён ҳам, фойда ҳам етказишга қодир эмаслигини кўрмайдиларми?!\n(90) 90. Ҳолбуки, (бузоққа сиғинишларидан) илгари Ҳорун уларга: «Эй қавмим, сизлар бу билан фақат имтиҳон қилиндинглар, холос, (бас, у бузоққа сиғинманглар!) Шак-шубҳа йўқки, сизларнинг Парвардигорингиз ёлғиз Раҳмон — Марҳаматли Аллоҳдир. Бас, менга эргашинглар ва амримга итоат қилинглар!», деганида;\n(91) 91. Улар: «То бизларга Мусо қайтмагунича, унга (шу бутга) ибодат қилиб — сиғинишдан ҳаргиз ажралмаймиз», деган эдилар.\n(92) 92. (Мусо қайтиб келгач), деди: «Эй Ҳорун, сен уларнинг йўлдан озганларини кўрган пайтингда (ва менга бу ҳақда хабар беришингдан) сени нима тўсди?!\n(93) 93. Менинг ортимдан боришингдан (сени нима тўсди?!). Менинг амримга итоатсизлик қилдингми?!»\n(94) 94. «Эй онамнинг ўғли, сен менинг соч-соқолимдан тортмагин. Мен (агар бузоққа сиғинаётганларни қўйиб, йўлдан озмаган кишилар билан сенинг ортингдан борсам) «Менинг сўзимни кутмай, Бани Исроилни бўлиб юборибсан», дейишингдан қўрқдим».\n(95) 95. (Сўнгра Мусо Сомирийга қараб): «Бу нима қилганинг, эй Сомирий?», деди.\n(96) 96. У айтди: «Мен улар (яъни, Бани Исроил) кўрмаган нарсани кўрдим. (Яъни, Жаброил сенинг олдингга келганида ҳаёт отига миниб келган эди. Унинг туёғи теккан тупроқ қандай жонсиз нарсага тегса, дарҳол унга жон кирарди, мен шуни кўриб қолган эдим), бас, элчи — Жаброилнинг босган изидан бир сиқим олиб, уни (бузоқнинг ҳайкалига) сочган эдим (ундан тирик бузоқ каби овоз чиқди. Буни кўрган Бани Исроил қавмидан бўлган одамлар ўша бузоққа сиғина бошладилар). Менга нафсим ана шундай қилишни чиройли кўрсатди».\n(97) 97. (Мусо) деди: «Бас, йўқол! Энди сен ҳаётда «Менга тегманглар», дейишгина бордир (яъни, умрингнинг охиригача якка мохов бўлиб қолурсан. Охиратда эса) сен учун ҳаргиз хилоф қилинмайдиган бир ваъда — азоб бордир. Сен устидан жилмай ибодат қилган «илоҳингнинг» (ҳолини) кўриб қўй! Биз албатта уни ёндириб, сўнгра (кулини) денгизга сочиб юборурмиз».\n(98) 98. (Эй инсонлар), илоҳингиз яккаю ёлғиз Аллоҳдир! Ҳеч қандай илоҳ йўқ, магар Унинг Ўзи бордир. У барча нарсани Ўз илми билан қамраб олгандир.\n(99) 99. (Эй Муҳаммад алайҳис-салоту вас-салом), Биз сизга ўтиб кетган (авлодларнинг) хабарларини мана шундай сўйлаб берурмиз. Дарҳақиқат, Биз сизга Ўз даргоҳимиздан эслатма — Қуръон ато этдик.\n(100) 100. Ким ундан юз ўгирса, бас, албатта у Қиёмат Кунида (гуноҳнинг энг оғир) юкини кўтариб турар.\n(101) 101. Улар у юк остида абадий қолурлар. У (юк) Қиёмат Кунида улар учун жуда оғир юк бўлур.\n(102) 102. У сур чалинадиган кундир. У кунда Биз жиноятчи-кофир кимсаларни кўзлари кўк (яъни, нурсиз, юзлари қаро) бўлган ҳолларида йиғурмиз.\n(103) 103. Улар ўзаро шивирлашиб: «(Дунёда) ўн кунгина турдинглар», (дейдилар).\n(104) 104. Биз уларнинг айтадиган сўзларини жуда яхши билурмиз. Ўшанда уларнинг энг намунали йўлни тутган — донолари: «Бир кунгина турдинглар», дейди(лар).\n(105) 105. (Эй Муҳаммад алайҳис-салоту вас-салом), улар сиздан тоғлар (Қиёмат Кунида қандай ҳолда бўлиши) ҳақида сўрайдилар. Бас, айтинг: «Парвардигорим уларни (қум каби) сочиб юборур.\n(106) 106. Сўнг (ерни) теп-текис қилиб қўюрки,\n(107) 107. Унда на чуқурни ва на дўнгликни кўрурсиз».\n(108) 108. У кунда (одамлар маҳшаргоҳга) чорловчи (фариштага) эгилмай-бурилмай эргашурлар — итоат қилурлар. Овозлар ҳам Раҳмонга таъзим қилур, бас, фақат пичирлашнигина эшитурсиз.\n(109) 109. У кунда шафоат — қўллов фойда бермас, магар Раҳмон изн берган ва сўзидан У зот рози бўлган кишигагина (фойда берур).\n(110) 110. У зот уларнинг олдиларидаги (яъни, Охиратдаги) ва ортларидаги (яъни, дунёдаги) бор нарсани билур. Улар эса У зотни била олмаслар.\n(111) 111. Юзлар ҳам Тирик ва абадий Тургувчи (У) зотга таъзим қилур. Ким зулмни (ширкни) кўтариб келган бўлса ноумид бўлиши аниқдир.\n(112) 112. Ким мўмин бўлган ҳолда яхши амаллар қилса, бас, у зулмдан ҳам (яъни, унга зулм қилиниб, ўзи қилмаган гуноҳларга масъул бўлишдан ҳам), камайишдан ҳам (яъни, қилган яхши амалларининг савоб-мукофоти тўла берилмай қолишидан ҳам) хавф қилмас.\n(113) 113. Шунингдек, Биз уни арабий Қуръон қилиб туширдик ва унда қўрқинчли ваъдаларни (такрор-такрор) баён қилдик. Шояд улар (ширк ва куфрдан) сақлансалар ё (бу ваъдалар) улар учун эслатма-ибратлар пайдо қилса!\n(114) 114. Ҳақ Подшоҳ — Аллоҳ юксакдир. (Эй Муҳаммад алайҳис-салоту вас-салом), сизга (Қуръон) ваҳийси битишидан илгари қироат қилишга шошманг (балки фаришта Жаброил Аллоҳ томонидан келтирган оятни тўла ўқиб бўлганидан кейингина қироат қилинг) ва айтинг: «Парвардигорим, илмимни янада зиёда қилгин».\n(115) 115. Дарҳақиқат, Биз илгари Одам билан (Жаннатдаги бир дарахтга яқинлашмаслиги ҳақида) аҳдлашган эдик. У (аҳдни) унутди ва Биз унинг учун қасд-собитқадамликни кўрмадик.\n(116) 116. Эсланг, Биз фаришталар: «Одамга сажда қилинглар», дейишимиз билан саждага эгилдилар, фақат иблис бош тортди.\n(117) 117. Бас, Биз айтдик: «Эй Одам, албатта бу (иблис) сенга ҳам, хотинингга ҳам душмандир. Бас, у икковингизни жаннатдан чиқариб, бахтсиз бўлиб қолмагин.\n(118) 118. Шубҳасиз, сен у жойда (яъни, жаннатда) оч-яланғоч қолмайсан.\n(119) 119. Ва у жойда ташна ҳам бўлмайсан, иссиқда ҳам қолмайсан».\n(120) 120. Сўнг шайтон унга васваса қилиб: «Эй Одам, мен сенга абадият дарахтини ва йўқ бўлмас мулку давлатни кўрсатайми?», деди.\n(121) 121. Бас, (Одам билан Ҳавво) ундан ейишлари билан авратлари очилиб қолди ва ўзларини жаннат япроқлари билан тўса бошладилар. Одам Парвардигорига осий бўлиб, йўлдан озди.\n(122) 122. Сўнгра Парвардигори уни сайлаб — Ўзига яқин қилиб, тавбасини қабул этди ва Тўғри Йўлга ҳидоят қилди.\n(123) 123. (Аллоҳ) айтди: «Ундан (яъни, жаннатдан) ҳар иккингиз тушингиз. Айрим (зурриётларингиз) айримларига душмандир. Бас, сизларга Мен тарафдан ҳидоят келганида ким Менинг ҳидоятимга эргашса, йўлдан озмас ва бахтсиз бўлмас.\n(124) 124. Ким Менинг эслатмамдан юз ўгирса, бас, албатта унинг учун танг — бахтсиз ҳаёт бўлур ва Биз уни Қиёмат Кунида кўр ҳолда тирилтирурмиз».\n(125) 125. У: «Парвардигорим, нега мени кўр қилиб тирилтирдинг, ахир кўрар эдим-ку», деган эди,\n(126) 126. (Аллоҳ) айтди: «Шундай. Сенга Бизнинг оят-мўъжизаларимиз келганида уларни унутдинг. Бугун сен ҳам ана шундай «унутилурсан».\n(127) 127. Ҳаддан ошган ва Парвардигорининг оятларига иймон келтирмаган кимсаларни мана шундай жазолармиз. Охират азоби шак-шубҳасиз, қаттиқроқ ва давомлироқдир.\n(128) 128. Биз улардан илгари ҳам уларнинг масканларида (яшаб) юрган қанча авлодларни (куфрлари сабабли) ҳалок қилганимиз уларга маълум эмасми?! Албатта бунда ақл эгалари учун оят-ибратлар бордир.\n(129) 129. Агар Парвардигорингиз томонидан (барча яхши-ёмон амалларнинг мукофот-жазолари Қиёматда бўлиши хусусида) Сўз ва белгиланган муддат бўлмаганида эди, албатта (улар дарҳол азобга гирифтор бўлишлари) лозим эди.\n(130) 130. Бас, (эй Муҳаммад алайҳис-салоту вас-салом), улар айтаётган сўзларга сабр-тоқат қилинг ва қуёш чиқишидан илгари ва ботишидан аввал Парвардигорингизга ҳамду сано айтиш билан (У зотни покланг — намоз ўқинг! Кеча(нинг аввалги ва охирги) вақтларида ҳамда кундуз(нинг аввалги ва охирги тарафларида ҳам тасбеҳ айтинг — намоз ўқинг, шояд хурсанд бўлурсиз.\n(131) 131. Сиз кўзларингизни Биз (кофирлардан айрим) тоифаларни фитнага солиш учун баҳраманд қилган — ҳаёти дунё гўзалликларидан иборат нарсаларга тикманг! Парвардигорингизнинг ризқи яхшироқ ва боқийроқдир.\n(132) 132. Аҳли-умматингизни намоз ўқишга буюринг ва ўзингиз ҳам (намоз ўқишда) чидамли бўлинг! Биз сиздан ризқ сўрамаймиз, (билъакс) Ўзимиз сизга ризқ берурмиз. Оқибат-жаннат — (аҳли) тақвоникидир.\n(133) 133. (Мушриклар: «Муҳаммад) Парвардигори томонидан бизларга бирон оят-мўъжиза келтирса эди», дедилар. Ахир уларга илгариги саҳифалардаги (яъни, аввалги илоҳий китоблардаги) нарсаларнинг баёни (яъни, Қуръон) келмадими?!\n(134) 134. Агар Биз уларни (Муҳаммад алайҳис-салоту вас-салом келишидан ва Қуръон нозил бўлишидан) илгари бирон азоб билан ҳалок қилганимизда, улар албатта: «Парвардигоро, бизларга бирон пайғамбар юборганингда эди, бизлар хор-зор ва шарманда бўлмай, Сенинг оятларингга эргашар — итоат этар эдик», деган бўлур эдилар.\n(135) 135. (Эй Муҳаммад алайҳис-салоту вас-салом), айтинг: «Барча(миз) кутгувчидир(миз). (Яъни, сизлар ҳам, бизлар ҳам охир-оқибатда ким ҳақ, ким ноҳақ бўлиб чиқишини кутмоқдамиз). Бас, кутаверинглар! Яқинда ким Тўғри Йўл эгалари ва кимлар ҳидоят топган кишилар эканини билурсизлар».


Трамп яна бир қатор юқори мансабли амалдорларни ишдан ҳайдамоқчи\n10:40 / 14.03.2018 5791\nАҚШ президенти Дональд Трамп яқин вақт ичида президентнинг миллий хавфсизлик бўйича маслаҳатчиси Герберт Макмастер ҳамда Оқ уй аппаратининг бошлиғи Жон Келлини ишдан бўшатмоқчи. Бу ҳақда CNN телеканали номи ошкор этилмаган манбага асосан хабар бермоқда.\nCNN манбаси маълумотларига кўра, Макмастер президентнинг миллий хавфсизлик бўйича маслаҳатчиси лавозимидан «яқин вақт ичида кетиши» керак. Унинг лавозимини эгаллаши мумкин бўлган номзодлар орасида Ford концерни вице-президенти Стивен Бигун, Oracle корпорацияси раҳбари Сафра Кац, АҚШнинг БМТдаги собиқ доимий вакили Жон Болтон ва миллий хавфсизлик агентлиги директори Майк Рожерс бор.\nШунингдек хабар берилишича, Оқ уй аппарати бошлиғи Жон Келли ҳам яқин орада истеъфога чиқарилиши мумкин.


“Алишер Навоий ва XXI аср” — KMODS\nPosted on 08.02.2018 Author admin\tКомментарии к записи “Алишер Навоий ва XXI аср” отключены\nУниверситет ректори, филология фанлари доктори, профессор Шуҳрат Сирожиддинов йиғилганларни буюк алломамиз таваллудининг 577 йиллиги билан самимий қутлаб, конференциянинг ўтказилиши ўзининг икки жиҳати билан аҳамиятли: Аввало шундай улуғ зотнинг номи билан аталадиган университетда ўтказилаётган анжуманга хорижий давлатлар вакилларининг иштирок этиши, шунингдек юртимизда фаолият олиб бораётган миллий маданий марказлар раҳбарлари, олимлар ва навоийшунослар, кенг жамоатчиликнинг тадбиримизга бўлган қизиқиши мазкур конференциямизнинг нуфузини юқорилигидан далолат беради. Иккинчи жиҳати — бу университетимизнинг янги биносида бундай тадбирнинг илк бор ўтказилиши, Алишер Навоийнинг таваллуд топган куни билан боғланаяпти. Назаримизда, бунда қандайдир илоҳий ҳикмат бордек туюлади. Мана шу бинонинг қурилиши ва университетнинг ташкил топишида ва унга Алишер Навоийнинг номи берилишида биринчи президентимиз Ислом Каримовнинг ниҳоятда катта хизматлари ётибди. У киши ўз суҳбатларида биз университет жамоаси билан биргаликда кўп ишларни қиламиз, ўзбек тили ва адабиётини дунёга танитиш вақти етди ва Навоий бобомизни халқаро миқёсда тарғиб қилишимиз керак деб айтиб ўтган эдилар. Мана бугунги конференциямиз шунинг исботи сифатида намоён бўлиб турибди деди. Алишер Навоий номидаги Тошкент давлат ўзбек тили ва адабиёти университетининг ташкил этилиши том маънода миллатимиз маънавиятига эътибор ва эҳтиром натижасидир.


04.06.04-МИСКИН маҳалласи РАИСИга – Huquqbon\n04.06.04-МИСКИН маҳалласи РАИСИга\nТОШКЕНТ ШАҲАР, С.РАҲИМОВ ТУМАНИ\n«МИСКИН» МАҲАЛЛАСИ РАИСИ А.РАҲИМОВга\nМагазин Мавзук кўчаси, 99-а уй\nСизга ушбуни ёзиб маълум қиламанки, 2004 йил 10 май куни Ҳамдамов Мирзарамз исмли шахс ўзининг ўртоғи Толипов Ислом деган шахс билан бирга менинг уйимга келиб «буердан чиқиб кет, агар чиқиб кетмасанг, ўзингни ҳам, бола-чақангни ҳам йўқ қилиб юбораман, кўчадаги рэкетчиларга топшираман» деб дағдаға қилиб, оиламиз тинчлигини бузди.\nҲамдамов Мирзарамзнинг қайнотаси мен ишлаган «Ўзмелиосувтранс» корхонасининг идорасини бундан бирмунча муддат илгари сотиб олган. Юқорида айтилган воқеа Ҳамдамов Мирзарамзнинг ва унинг қайнотасининг учинчи бор мен ва оила аъзоларимга ўтказаётган босимидир.\nҲамдамов Мирзарамз бир неча кун илгари С.Раҳимов маъмурий ишлар судида ўзининг ҳатти-ҳаракатлари нотўғри эканлигини тан олди ва бошқа такрорланмаслигини айтди. Шу сабабли суд уни биринчи марта огоҳлантириш билан чегараланди.\nБироқ, 3 июнь куни соат 9 ларда менинг уйимга собиқ «Ўзмелиосувтранс» ташкилоти идорасини сотиб олган, Мирзарамзнинг қайнотаси Аброр исмли кимса ўзи билан икки номаълум шахсни эргаштириб келиб, «буердан чиқиб кет, мен бу ер учун ТООМРЗ директорига қанча пул ўтқазиб қўйганман» деб жанжал бошлади. Келган одамлар ўз ҳужжатларини кўрсатишдан бош тортишди. Аброр билан бирга келган, ўзини Зоҳид деб атаган шахс мендан уйимнинг ҳужжатларини олиб чиқишни талаб этди. Мен уй ҳужжатларини кўрсатишдан бош тортдим ва маҳалла бошлиғига ҳамда милиция участка нозирига мурожаат қилишимни айтдим. Зоҳид эса: «Мен учун маҳалла бошлиғинг ҳам, участковойинг ҳам бир тийин, мени биласан, уларни мен «Смирно» стойка қилиб турғизиб қўяман» деб дағдаға қила бошлади. Мен уларни ҳовлидан чиқиб кетишларини талаб қилдим.\nХуллас, идорани сотиб олган Аброр исмли кимса ва унинг қариндош-уруғлари ва бошқа ошна-оғайнилари бир ойдан бери менинг оиламга тинчлик бермайди ва мени кескин чоралар кўришга мажбур қилмоқда. Агар уларнинг менга қандайдир эътирози бўлса, давлат идоралари ва бошлиқлари олдига чақиртириб ҳал этишлари керак. Бироқ улар босқинчилик усулини танлаганлар.\nБундай тартиб бузар рэкетчилардан мен ва оила аъзоларимни ўзингиз бошчилигингизда маҳалла аҳли ҳимоя қилмаса, биз учун оғир оқибатлар келиб чиқиши мумкин. Жорий йилнинг «Меҳр ва мурувват йили» эканлигини эътиборга олиб, маҳалланинг биз каби фуқароларига меҳр ва мурувват кўрсатиб, ҳимоя чораларини қўллашингизни сўраб ушбу шикоят-аризасини ёздим.\nҲамдамов Мирзарамзнинг телефони 47-04-17: машинаси эса «Жигули» русумли давлат номери 51-40.


23 январ 2021, Тошкент вақти: 16:21\nҚирғизистон расмийларига кўра, улар Истанбулдаги тунги клубга ҳужум қилишда гумонланган шахсни аниқлашда Туркия билан ҳамкорлик қилмоқдалар. Айни пайтда, Туркия матбуотининг хабар беришича, муҳтамал ҳужумчининг хотини Истанбул полицияси томонидан қўлга олинган ва ҳозирда сўроқ қилинмоқда.\nЯнги йилга ўтар кечаси Истанбулдаги Reina номли клубга уюштирилган қуролли ҳужумда 39 киши ўлдирилган ва 69 киши яраланган эди.\nИстанбулнинг Зайтунбурни маҳалласидаги ўзбеклар яшайдиган уйларда 1 январь оқшомида тинтув ўтказилди.\n"Исломий давлат" экстремист гуруҳи 2 январь куни тарқатган баёнотида "Халифаликнинг аскарлари насронийлар ўзларининг куфр байрамларини нишонлаётган кезда", ҳужумни амалга оширди, дея даъво қилди.\nТуркия полициясига кўра, қуролли ҳужумни содир этган шахс ҳозир ҳам қидирилмоқда.\nПаспортдаги фото ва муҳтамал ҳужумчи видеоси\nҚирғизистон Давлат Миллий Хавфсизлик Қўмитаси матбуот котиби Рахат Сулаймонов 3 январда Озодлик билан суҳбатда ижтимоий тармоқларга қўйилган паспорт фотоси юзасидан текширув ўтказилаётганини айтди.\n2 январда ижтимоий тармоқларда эҳтимолий ҳужумчи экани тахмин қилинган Қирғизистон ватандоши Машрапов Яҳёнинг паспорти тарқалганди.\nРоҳат Сулаймонов, хавфсизлик хизматлари айни гумонларни ҳозирда ўрганаётганини билдирди.\n- Бу маълумотлар чиқиши биланоқ суриштирув ишлари бошланган. Машрапов паспорти топилганидан кейин Қирғизистон Хавфсизлик хизматининг Қорасув бўйича ходимлари унинг уйига бориб, туман хавфсизлик бўлимига олиб келиб, у ерда сўроқ ўтказди. Бу ҳақдаги маълумотларни зарурий текширувлар ўтказиб бўлгандан кейин матбуотга тарқатамиз, - деди Роҳат Сулаймонов.\nCNN Turk телеканалига кўра, полиция Истанбул назорат камераларда қайд этилган 1000 соатга яқин видеотасвирларни ўрганиб чиққан.\nТуркияда чоп этиладиган Hurriyet ва Karar газеталари ҳужумчининг Ўзбекистон ёки Қирғизистон фуқароси экани тахмин қилинаётгани ҳақида ёзди.\nЎзбекистон ҳукумати Истанбулдаги тунги клубга ҳужум уюштирганлар ўзбекистонлик бўлгани тўғрисида Туркия расмийларидан расмий маълумот олинмаганини маълум қилди.\nБу ҳақда ҳуқуқ тартибот тузилмаларидаги манбаларига таянган ҳолда 2 январь куни Новости агентлиги хабар берди.\nИжтимоий тармоқларда тарқалган видеотасвирларда муҳтамал ҳужумчининг Истанбул аэропорти чегара нуқтасида текширувдан ўтаётгани ва шаҳар марказидаги Тақсим майдонида телефон камерасига ўзи ва атрофни суратга олиб юрганини кўриш мумкин.\nТурк матбуоти Истанбулдаги ҳужумда гумонланаëтган йигит видеосини тарқатди\nИжтимоий тармоқларда тарқалган паспорт фотоси ҳам муҳтамал ҳужумчига ўхшаб кетади.\nҚирғизистоннинг Қорасув шаҳрида истиқомат қилувчи Яҳё Машраповнинг ўзи АКИ Пресс агентлигига Истанбулдаги ҳужумга ҳам, видеотасвирлардаги шахсга ҳам ҳеч қандай алоқаси йўқлигини билдирди.\nСуҳбатда Яҳё Машарипов Туркияга қатнаб, тижорат билан шуғулланишини айтди.\nҚирғизистон Давлат Регистрация Хизмати раҳбари, Тайирбек Сарпашев Озодлик қирғиз хизмати билан суҳбатда, муҳтамал ҳужумчига оид маълумотлар ўрганилаётганини маълум қилди.\n- Ўрганяпмиз. Ҳозир бизга (ҳужумчининг) паспорти ва сурати келиб тушди. Ҳозир текшираяпмиз. Маълумотларни ҳуқуқ-тартибот идораларига ҳам берамиз, - деди Тайирбек Сарпашев.\nТуркия ахборот агентликларининг 3 январда хабар беришича, Истанбул марказидаги тунги клубга ҳужум қилишда гумонланган шахснинг хотини Истанбул полицияси томонидан қўлга олинган ва ҳозирда сўроқ қилинмоқда.\nТуркия матбуотига кўра, аёл сўроқ пайтида қонли ҳодиса ҳақида телевидениедан хабардор бўлганини айтган.\nТуркия матбуотининг исми ошкор этилмаётган эҳтимолий ҳужумчининг хотинига таяниб хабар беришича, улар Қирғизистондан икки фарзанди билан 20 ноябрда учоқда Истанбулга, сўнгра автомобилда аввал Анқарага ва 22 ноябрда Коняга сафар қилганлар.\nҲужумчи оиласи билан Коня шаҳрида кираси ойига 1,100 турк лираси (тақрибан 300 АҚШ доллари) бўлган квартирани уч ойга ижарага олган.\nЭҳтимолий ҳужумчи Коняга иш топиш илинжида борганини айтган.\nУ 29 декабрда Истанбулга йўлга олгани ишонилади.\nТуркия матбуоти эҳтимолий ҳужумчи хотинидан "ҳужумни телевизордан кўрдим. Эримнинг ИШИД аъзоси тугул, унинг хайрихоҳи бўлганини ҳам билмасдим," деган сўзларни иқтибос келтиради.\nТуркия матбуотига кўра, қуролли ҳужум тафсилоти телевидениеда намойиш этилиши ортидан кирага олинган уй атрофида яшовчилар муҳтамал ҳужумчи ҳақида полицияга қўнғироқ қилиб маълумот берганлар.


21 май 2022, Тошкент вақти: 14:32\nТолибон жангчилари Кобул жануби-ғарбидаги Фараҳ вилояти маркази Фараҳ шаҳрида - 10 август, 2021\nТолибон бир ҳафтадан камроқ вақт мобайнида тўққизинчи вилоят маркази ҳамда чегара яқинидаги шаҳар ва савдо йўлларини эгаллаб олар экан, Америка Қўшма Штатлари мамлакатни ҳимоя қилиш Афғонистон хавфсизлик кучлари қўлида эканини билдирди.\nПрезидент Жо Байден АҚШнинг Афғонистондаги ҳарбий миссияси 31 августда тугашини айтган. Унинг сўзларига кўра, афғон халқи ўз келажагини ўзи ҳал қилиши керак. Байден 20 йилдан бери тинчимаётган урушга бошқа америкаликларни сафарбар қилмаслигини айтган.\nДушанба куни АҚШнинг Афғонистон бўйича махсус вакили Залмай Халилзод Қатарга жўнаб кетди. АҚШ Давлат департаментига кўра, у ерда Халилзод «Толибонга ҳарбий ҳужумларни тўхтатиб, сиёсий келишувга эришиш учун босим ўтказади».\nДепартамент баёнотида қайд этилишича, уч кун давом этадиган музокараларда ҳукуматлар ва турли ташкилотлар вакиллари «зўравонлик ва ўт очиш камайтирилиши ҳамда куч билан ўрнатилган ҳукуматни тан олмаслик мажбурияти қабул қилиниши» учун босим ўтказадилар.\n2001 йилда ҳокимиятдан ағдарилган Толибон Афғонистонда шариатни тиклашга уринмоқда. Экстремистик гуруҳ Афғонистондан хорижий кучлар олиб чиқиб кетилар экан, ҳукуматни мағлуб этиш кампаниясини кучайтирган.\nДушанба куни улар мамлакат шимолида жойлашган Самангон вилояти маркази Самангон шаҳрини эгаллаб олди.\n«Айни пайтда толиблар полиция қароргоҳи ва вилоят ҳокими биносини эгаллаш учун Афғонистон кучлари билан жанг қилмоқда», деди самангонлик депутат Зиёуддин Зиё.\n«Марказнинг бир неча қисми толиблар қўлига ўтди», деди у.\nДам олиш кунлари Толибон учта вилоят марказини – жануби-шарқдаги Нимроз вилоятининг маъмурий маркази бўлмиш Заранж шаҳрини, Сарипул вилояти пойтахти Сарипул шаҳрини ҳамда Таҳор вилояти маркази Толуқон шаҳарларини эгаллаб олди.\nАввалроқ улар Қундуз вилояти маркази Қундуз шаҳрини ҳамда Ҳелманд вилояти маркази Лашкаргоҳ шаҳрини эгаллаб олишганди.\nПентагон матбуот котиби Жон Кирби АҚШ ушбу тенденциядан чуқур хавотирда эканини, лекин Афғонистон хавфсизлик кучлари исёнчи гуруҳга қарши курашишга қодир эканини таъкидлади.\n«Улар ўз ҳарбий кучлари, ўз вилоят марказлари, ўз халқларини мудофаа қилишлари керак. Пировардида, ҳаммаси мамлакат раҳбарияти айнан ҳозир ва айнан шу ерда буни бажаришга қодир эканини кўрсата олишига бориб тақалади», деди Кирби.\nКотиб агар Афғонистон хавфсизлик кучлари жанг қилмаса, АҚШ армияси нима қила олиши мумкинлиги ҳақидаги саволга жавобан «Кўп нарса эмас», дея жавоб берди.\nИсмини ошкор қилмаслик шарти билан сўзлаган АҚШ расмийларининг айтишича, йил бошида Байден қўшинлар олиб чиқиб кетилиши ортидан вилоят марказлари қулаши ҳақида огоҳлантирилган. Шундай бўлса-да, АҚШ ҳарбийлари айрим шаҳарлар толиблар томонидан жуда тез суръатда эгаллаб олинганидан ҳайратга тушган.\nТолибон дам олиш кунлари вилоят марказларини қўлга олар экан, АҚШ ўндан кам ҳаво зарбасини амалга оширган. Ҳужумларнинг бири шунчаки толиблар ҳарбий техникасини йўқ қилиш мақсадида амалга оширилган.\nАҚШ расмийларининг бири Қундуз шаҳри қулаётганида Афғонистон кучлари ҳеч қандай ёрдам сўрамаганини айтди.\nТолибон ютуқлари туфайли хорижий кучлар Афғонистондан олиб чиқиб кетилгани кескин танқидга учрамоқда. Британия Мудофаа вазири Бен Уоллес “The Daily Mail” нашрига берган интервьюсида ўтган йили АҚШ ва Толибон ўртасида тузилган келишувни «чириган битим» деб атади.\nВашингтон ўтган йили собиқ президент Дональд Трамп раҳбарлиги остида толиблар билан тузилган битим асосида ўз қўшинларини мамлакатдан олиб чиқиб кета бошлаган.\nУоллеснинг айтишича, Британия ҳукумати айрим НАТО мамлакатларини АҚШ қўшинлари чиқиб кетганидан кейин Афғонистонда қўшин сақлаб қолишга ундаган, аммо бу таклифни етарлича мамлакатлар қўлламаган.\n«Баъзилар буни хоҳлашларини, лекин уларнинг парламентлари қарши эканини айтишди. Тез орада бирлаштирувчи куч бўлиб келган Қўшма Штатларсиз бундай вариантлар иш бермаслиги маълум бўлди», деди Уоллес.\nГермания мудофаа вазири Толибон исёнчилари ўн йил давомида немис қўшинлари фаолият юритган Қундузни эгаллаб олганидан сўнг, немис аскарларини Афғонистонга қайтариш борасида янгараган чақириқларни рад этди.\nАфғонистон ҳарбийлари Қундузни босиб олган Толибон жангчиларига қарши ҳужум уюштирган. Шаҳар аҳли жон сақлаш учун қочиб кетишга мажбур бўлган.\nХавфсизлик ходимлари Эрон билан чегарага яқин ҳудудда, Ҳирот яқинида оғир жанглар кетаётганини билдиришди.\nҲирот минтақавий касалхонаси бошлиғи Ориф Жалолий охирги 11 кун ичида 36 киши ҳалок бўлганини, 220 киши яраланганини айтди. Унинг сўзларига кўра, яраланганларнинг ярмидан кўпи тинч аҳоли вакилларидир.\nUNICEF ташкилоти сўнгги 72 соат ичида Қандаҳор вилоятида 20 нафар бола нобуд бўлгани ва 130 бола яраланганини маълум қилди.\nТашкилотнинг Афғонистондаги вакили Эрве Людовик де Лис:\n«Зўравонликлар кундан-кунга кучайиб бормоқда», деди.\nҚундузда кўплаб оилалар ўз уйини ташлаб, 315 км масофада жойлашган Кобулга йўл олган. Одатда автомобилда Қундуздан Кобулга 10 соатда етиш мумкин.\nШаҳарлик муҳандис Ғулом Расул тинчимаётган отишма садолари остида ўз оиласи билан пойтахтга кетиш учун автобус излаётганини айтди.\n«Кобулгача пиёда боришга мажбур бўлишимиз мумкин, лекин йўлда тирик қоламизми, йўқми, билмайман. … Ердаги тўқнашувлар ҳатто 10 дақиқага ҳам тўхтамаяпти», деди у “Reuters” агентлигига.\nҒулом ва бошқа бир неча шаҳарлик сўзларига кўра, ҳукумат ҳарбийлари Қундузни исёнчилардан тозалаш амалиётини бошлаган.\nКобулда эса Толибон жангарилари экани айтилаётган шахслар ҳукумат радиостанцияси бошлиғини ўлдиришган.\n“Reuters” агентлигининг хабар беришича, минглаб одамлар Кобул боришга уринмоқда. Хабарларга кўра, пойтахтдаги дипломатик мавзеларда ҳужумлар амалга оширилган.\nЯкшанба куни Толибон матбуот котиби Муҳаммад Наим Вардак “Al Jazeera” телеканалига берган интервьюсида АҚШни Афғонистон ҳукумати кучларини қўллаб-қувватлаш учун бошқа аралашмаслик ҳақида огоҳлантирди.


Қотил тилга кирди\nСобиқ генерал¸ ҳозирда махсус аҳамиятга эга маҳбус Пукач ҳаëти¸ президент топшириғига кўра¸ мунтазам видео камера орқали назорат қилинмоқда.\nУкраинада 2000 йилда мустақил журналист Георгий Гонгадзени ўлдирганларга бошчилик қилган генерал Пукач¸ қотиллик буюртмачилари ҳақда кўрсатма бермоқда.\nИчки ишлар вазирлининг Жиноят-қидирув бош бошқармаси бошлиғи¸ генерал-лейтенант Алексей Пукач дастлаб 2003 йилда кўлга олиниб¸ кейинроқ қўйиб юборилганидан кейин Украинадан ғойиб бўлган эди.\nТерговчиларга кўра, Пукачнинг шахсан ўзи Гонгадзени ўғирлаб¸ кейин уни ўлдирган Ички ишлар вазирлигининг бир гуруҳ ходимларига бошчилик қилган. Алексей Пукачнинг бу қотилликни ўз ихтиёрига кўра содир этмагани айтилмоқда. Гонгадзени ўлдирганлар ушланган бўлса-да, қотилликни ким буюрган¸ деган савол очиқ қолмоқда.\nУкраина ҳукуматининг ашаддий танқидчиси бўлган журналист Георгий Гонгадзе 2000 йилда ўғирлаб кетилганидан икки ой ўтиб унинг бошсиз ва бир қисми куйган жасади ўрмондан топилган эди.\nБу шафқатсиз қотиллик мамлакатнинг ўша даврдаги президенти Леонид Кучма ва Украина хавфсизлик хизматининг обрўсига халқаро миқёсда жиддий путур етказди, Европада хавфсизлик ва ҳамкорлик ташкилоти ҳамда Европа Иттифоқи томонидан кескин танқидга учради.\nҲозирда Украина матбуоти Гонгадзени ўз қўли билан бўғиб ўлдиргани айтилаëтган генерал Пукачнинг мамлакатнинг Житомир вилоятида қўлга олингани ҳақида ёзмоқда.\nУкраина Бош прокурори ўринбосари Виктор Кудрявцев 22 июл куни Киевда бу хабарни тасдиқлади:\n- Дарҳақиқат¸ Алексей Пукач ҳибсга олинди, сўроқ қилинди. У ўзига нисбатан эълон қилинган айбловлар бўйича кўрсатма берди, деди Бош прокурор ўринбосари.\nГонгадзени ўлдириш билан боғлиқ ҳужжатларни йўқ қилганликда гумон этилган Алексей Пукач дастлаб 2003 йилда қўлга олинган эди. Бироқ апелляция суди қарори билан у озод этилган. Киев шаҳридан ташқарига чиқмаслик ҳақида буйруқ берилганига қарамай, у ғойиб бўлган ва ўша вақтдан бери қидирувда қолаëтган эди.\nГонгадзени ўлдиришга кўмаклашган ва жасадни йўқ қилган уч нафар милиция ходими ҳозирда узоқ муддатли қамоқ жазосини ўтамоқда.\nГенерал-лейтенант Алексей Пукачнинг қўлга олиниши 31 яшар журналист Гонгадзенинг ўлдирилиши юзасидан очилган жиноий ишга нуқта қўйиши мумкин эди. Аммо қотиллик буюртмачиси ким¸ деган савол очиқ қолмоқда.\n2000 йилда президент Леонид Кучманинг собиқ тан соқчиси Микола Мелниченко Кучманинг Гонгадзени ўғирлаш ва ўлдириш ҳақида буйруқ бераётгани ëзилган магнит тасмасини оммага эълон қилган эди. У суҳбатни соқчи бўлиб ишлаган пайтда ёзиб олганини иддао қилган.\nКучма овозлардан бири ўзиники эканини тан олган¸ аммо суҳбат мазмуни “атайин ўзгартирилганини” таъкидлаган эди. Магнит тасмасидаги иккинчи овоз соҳиби - ўша пайтдаги Украина Ички ишлар вазири Юрий Кравченконинг жасади у воқеадан кўп ўтмай ўз уйида бошига ўқ теккан ҳолда топилган эди.\nБу қотиллик президент Кучманинг обрўсини бир пул қилиш баробарида унга қарши кенг миқёсда кўча намойишлари уюштирилишига сабаб бўлди. Оқибатда бу норозиликлар 2004 йилда "Зарғалдоқ инқилоби"га туртки бўлиб, Виктор Юшченконинг президент этиб сайланиши билан тугади.\nГеоргий Гонгадзенинг ўртоғи Мирослава Гонгадзе ва болалари АҚШдан сиёсий бошпана олган.\n22 июл куни Озодлик мухбири билан суҳбатлашган Мирослава генерал Пукачнинг кўрсатмалари қотилларни топишда муҳим эканини айтди.\n- Агар генерал Пукач қотиллик ташкилотчилари кимлигини айтса, бу нафақат уларнинг исмини ошкор қилишда¸ балки қотилликни буюрганларга нисбатан айблов эълон қилишда далил сифатида фойдаланилган бўларди, деди Мирослава Гонгадзе.\nАйни пайтда чоршанба куни Украина президенти Виктор Юшченко Гонгадзенинг ишига нуқта қўйилишини айтди.\n- Бу тергов иши тугатилади. Кеча мен кўрсатма бердим. Мен шуни таъкидламоқчиман, Пукачнинг бошидан бир дона сочи тўкилмаслиги керак. У доим видео камералар орқали кузатув остида бўлган жойда сақланади. Бу унинг ҳаёти ҳимоя қилинади деган гап, деди президент Юшченко.


"Сайлов ғоялар учун эмас, пул учун курашга айланди" - 0\nСайловларда овозларни сотиб олиш, бу парламент ва ҳукумат ишламаётганлигини англатади. Бу ҳақда парламент тарафдорлари гуруҳи аъзоси Перизат Саитбурхан «Марал» радиосига берган интервюсида айтиб ўтди.\nУнга кўра, овозларни сотиш оқибатлари парламент сайловларидан кейинги воқеаларга олиб келди.\n«Президентнинг қариндошлари бутун ҳокимиятни эгаллаб олишди ва ўғирлашди», деди у. Унга яна бир клан қўшилиб, мамлакат иқтисодий аҳволини заифлаштирди. Ишсизлик ва юқори нархлар овозларнинг сотилишига олиб келди. Агар биз буни йўқ қилмоқчи бўлсак, иқтисодиётни кўтаришимиз керак. Овоз бериш шуни кўрсатадики, сотиб олиш самарали усул эмас. Агар президент маъмурий ресурслардан фойдаланишни бошласа, унинг охири яқин », – деди Саитбурхан.\nШунингдек, Конституциявий референдумда оппозиция гуруҳи аъзоси Азият Жекшэв адолатли сайловлар учун пул ажратилиши кераклигини айтди.\n«Афсуски, сайлов ғоялар учун эмас, пул учун курашга айланди», деди у. Сайлов ҳамма учун бир хил бўлиши керак. Қонунга ўзгартириш киритиш керак », – деди Жекшеев.


Ўзбекистон энергетика соҳасидаги муаммоларни қандай ҳал этмоқда? - UzAnalytics\nСурат манбаси: csrjournal.com\nОхирги йилларда Ўзбекистоннинг иқтисодий ўсиш динамикаси барқарорлашди. Мазкур тенденция аҳоли турмуш даражасига ижобий таъсир кўрсатмоқда. Бошқа томондан эса бу икки омил электр энергияси истеъмолининг муттасил равишда ортишига сабаб бўляпти.\n2030 йилгача мамлакатда электр энергиясига бўлган талаб йилига тахминан 6-7 фоизга ўсиши башорат қилинган. Бироқ Ўзбекистон бундай сценарийга тайёр эмас. Чунки мавжуд қувватлар ички эҳтиёжни тўлиқ қондириш имконини бермайди. Тезкор чоралар кўрилмаса, келгусида энергия тақчиллиги муаммоси тараққиётимизга тушов бўлиши аниқ. “Маъно” тадқиқотлар ташаббуси маркази директори Бахтиёр Эргашев билан суҳбатимиз шу мавзуга бағишланди.\n– Ўзбекистоннинг электр энергияси қувватларини диверсификациялашга доир сиёсатини қандай баҳолайсиз? Сизнингча, соҳадаги қайси лойиҳаларни долзарб ҳамда истиқболли, деб аташ мумкин ва нима учун?\n– Менимча, энергетиканинг ҳам анъанавий, ҳам муқобил турларини ривожлантириш Ўзбекистон учун ягона тўғри йўл ҳисобланади. Бусиз тизимда газаклаётган муаммоларни ҳал этиб бўлмайди. Соҳада яқин истиқболда қилинадиган ишлар ҳамда эришилиши зарур бўлган мақсадли кўрсаткичлар 2020-2030 йилларда Ўзбекистон Республикасини электр энергияси билан таъминлаш концепциясида аниқ-тиниқ кўрсатиб берилган. Ушбу стратегик ҳужжат юртимизда энергия тақчиллиги қандай бартараф этилади, деган саволга жавоб беради.\nКонцепцияда 2030 йилга қадар мамлакат электр энергия генерациясида қайта тикланувчи энергия манбалари (ҚТЭМ)нинг улушини 11 фоиздан ошириш кўзда тутилган. Шундан 5 фоизи қуёш, 3 фоизи шамол ҳамда 3,8 фоизи гидроэнергетика ҳиссасига тўғри келиши керак. Бу вазифалар босқичма-босқич бажариляпти. Ўтган йили Навоий вилоятида биринчи фотоэлектр станцияси ишга туширилди. Зарафшонда илк шамол генератори қурила бошланди. Бир вақтнинг ўзида гидроэнергетикани ривожлантиришга доир лойиҳалар ҳам амалга оширилмоқда. Давлатимиз “яшил” энергетикага катта умид боғлаган. Мазкур тармоққа нуфузли хорижий инвестициялар пакети йўналтириляпти. Демак, келгусида қайта тикланувчи энергия манбалари Ўзбекистон энергобалансида юқори позицияни эгаллаши турган гап. Соҳада олиб борилаётган диверсификациялаш сиёсатининг устувор вазифаларидан бири ҳам шундан иборат.\nАммо фақат “яшил” энергетика билан чекланиб бўлмайди. Ўйлашимча, давлатимиз раҳбарияти буни яхши англамоқда. Шу боис юртимизда электр энергиянинг бошқа манбаларидан бирдай самарали фойдаланиш масаласи кўндаланг қўйилган.\nАйтайлик, иссиқлик электр станциялари (ИЭС)дан буткул воз кечолмаймиз. Ҳозир улар энергия генерациясининг салкам 90 фоизини таъминлаяпти. 2030 йилгача бу рақамни 60 фоизга тушириш режалаштирилган. Шунга қарамай, баъзи ҳудудларда янги ИЭСлар барпо этилмоқда. Чунки бу объектив зурурат.\nМасалан, ўтган йили Фарғона водийсида Тўрақўрғон иссиқлик электр станцияси фойдаланишга топширилди. Тўғри, унда қимматбаҳо хомашё – табиий газ ёқилиб, энергия ишлаб чиқарилади. Бироқ мазкур объект қанчадан-қанча одамлар ҳамда тадбиркорларининг оғирини енгил қилаётгани айни ҳақиқат.\n2017 йилда водий вилоятларида тадқиқот олиб боргандик. Ўшанда аҳоли ҳамда бизнес вакиллари энергия таъминотидаги доимий узилишларни биринчи даражали муаммо сифатида кўрсатган. Кўпгина туманларда қишки пайтда электр энергияси суткасига кўпи билан 4 соатга бериларди.\n2021 йилнинг ёзида такроран сўровнома ўтказдик. Бу гал респондентлар томонидан юқоридаги муаммо деярли тилга олингани йўқ. Чунки энди уларнинг уйида чироқ олдингидек 20 соатлаб ўчмайди. Пропорция тескари томонга ўзгарган. Тўрақўрғон ИЭСнинг шарофати билан, албатта.\nЎзбекистон Республикаси энергетика вазирлиги маълум қилганидек, навбатдаги иккита иссиқлик электр станциясини Сирдарё вилоятида қуриш режалаштирилган. Уларнинг умумий қуввати 1 млрд 250 мВтни ташкил қилади. Ишончим комилки, ушбу инвестицион лойиҳалар ҳам мамлакатда энергия тақчиллигини камайтиришга хизмат қалади.\nКўриниб турганидек, Ўзбекистонда бир вақтнинг ўзида ҳам анаъанавий (иссиқлик ва гидроэлектр станциялари), ҳам муқобил (қуёш, шамол) электр энергия қувватларини яратиш, янгилаш ҳамда ривожлантириш ишлари изчил олиб борилмоқда.\nҚолаверса, яқин истиқболда мамлакат энергомиксида атом энергетикасига ҳам ўрин ажратилади, деган умиддаман.\n– Муқобил энергия манбаларидан фойдаланиш масаласи илгари ҳам кун тартибига қўйилган. Лекин амалий натижасини эндигина кўряпмиз. Бунинг сабаби нимада?\n– Ўзбекистонда электр энергияси тақчиллиги вужудга келгани, электр тармоқларидаги доимий узилишлар ҳақида 2000-йиллар бошидаёқ бонг урилган. Ҳукумат бу муаммога бефарқ эмасди, албатта. Масалан, 2010 йилда Тўрақўрғон ИЭСни қуриш ғояси илгари сурилди. Лойиҳани молиялаштириш масаласи кўриб чиқилган, хорижий инвесторлар билан музокаралар олиб борилган ва ҳоказо.\nЯнги аср бўсағасида қайта тикланувчи энергетикани ривожлантириш бўйича ҳам маълум саъй-ҳаракатлар қилинган. Бироқ мазкур жараён ниҳоятда секин ва тарқоқ ҳолда давом этиб, аксарият лойиҳалар, фикр-мулоҳазалар қоғозда қолиб кетаверди. Сабаби узоқ вақтгача Ўзбекистонда электр энергияси таъминоти билан боғлиқ жиддий муаммолар борлиги, улар кенг қулоч ёзгани, янада аянчлиси, индустриал ривожланиш ҳамда иқтисодий ўсишимизга тўсқинлик қилаётгани юқори доирада очиқчасига айтилмади. Муаммони тан олиш учун, аввало, сиёсий ирода керак эди.\nШавкат Мирзиёев президентлиги даврида вазият тубдан ўзгарди. Мамлакат электр энергияси тақчиллиги шароитида яшаётгани давлат даражасида тан олинди. Энергетика соҳасини модернизациялашга доир яхлит дастур ишлаб чиқишга киришилди. Ниҳоят, 2019 йилда юқорида тилга олинган Концепция қабул қилинди. Ушбу ҳужжат Ўзбекистонда энергия таъминоти манбаларини диверсификациялаш сиёсатининг тамал тошини қўйиб берди, дейиш мумкин.\nЯна бир жиҳатга эътиборингизни қаратмоқчиман. Қуёш ва шамол генерациясига ўтиш тегишли инфратузилмани яратишдан бошланади. Бу эса ҳазилакам иш эмас. “Яшил” энергетика жуда қиммат соҳа. 2017 йилгача Ўзбекистон ҳозиргидек дунёга очиқ мамлакат бўлмаган. Иқтисодиёт тармоқлари давлат томонидан қаттиқ назорат қилинарди. Бундай шароитда йирик инфратузилмавий лойиҳалар учун хорижий ҳамкорларни жалб этиш, уларга қулай шартлар таклиф этиш мушкул эди. Инвесторлар биз билан ишлашдан чўчиган.\nЭндиликда давлатнинг ўзи қайта тикланувчи энергия манбаларига маблағ тикаётган тадбиркорларни рағбатлантирмоқда. Ўзбекистонда фото ва гидроэлектр станциялари, шамол генераторларини қуриш учун солиқ имтиёзлари кўзда тутилган. Бежиз эмаски, мазкур йўналишда эълон қилинаётган тендер танловларида доим ўнлаб хорижий компаниялар иштирок этиш истагини билдиради.\nҲозир ҳатто уй хўжаликларига ўз эҳтиёжи учун кичик гидроэлектр станциялари қуришга рухсат берилди. Бу борадаги яна бир инқилобий қарор шуки, фуқаролар шахсий мини ГЭСида ортиқча ишлаб чиқилган электр энергияни манфаатдор корхона ва ташкилотлар билан тўғридан-тўғри шартнома тузган ҳолда сотиши мумкин. Демак, аҳолига узлуксиз энергия таъминоти кафолатланибгина қолмай, бундан даромад олиш имконияти ҳам яратилмоқда.\n– Ўзбекистон атом электр станциясини қурмоқчи. Охирги вақтда лойиҳа тўхтаб қолгандек, назаримда. Яқинда Ташқи ишлар вазири Абдулазиз Комилов ҳукумат бу борада кенг жамотчилик ҳамда қўшни давлатларнинг позициясини диққат билан ўрганишини айтди. Бундай ёндашувдан хулосангиз қандай? Гап фақат атом энергетикаси билан боғлиқ эҳтимолли рисклардами ёки бошқа масала ҳам борми?\n– Ташқи сиёсий идорамиз раҳбарига ҳурматим баланд. Бироқ жаноб Комилов энергетик эмас. У мамлакат энергобаланси қайси таркибий қисмлардан ташкил топгани маъқуллиги ҳақида фикр юритолмайди. Энергетика вазирилигининг таҳлил ва прогнозлари эса аниқ фактларга асосланган. Шахсан мен учун Ўзбекистон ёки қўшни юртлардаги абстракт омма эмас, балки ишнинг кўзини биладиган малакали мутахассислар истиқболимиз ҳақида нима деяётгани, айнан улар вазиятга қандай баҳо бераётгани муҳим.\nРақамларга юзланамиз. Бугунги кунда Ўзбекистонда электр энергия дефицити йилига 6-7 млрд кВт ёки 10-15 фоизни ташкил этмоқда. Саккиз йилдан кейин йиллик эҳтиёж 110-112 млрд кВтга етади. Бу жиддий масала. Давлат гарданида энергодефицитни тўлиқ бартараф этиш масъулияти турибди. 2030 йилгача вазифа бажарилиши керак.\nҲақиқатга тик қарайлик. Шу чоққача дунёдаги биронта ҳам давлат энергиянинг муайян туригагина ишониб қолган эмас. Худди шу каби биронта ҳам мамлакат бор-будини фақат қайта тикланувчи энергоресурсларга тикиб барака тополмайди.\nЎзбекистон учун қуёш, шамол, гидроэнергия манбалари, иссиқлик электр станциялари қанчалик зарур бўлса, атом энергетикаси ҳам шу қадар аҳамиятлидир.\nНазаримда, АЭС қурилиши билан боғлиқ истерия ҳаддан зиёд бўрттирилган. Агар лойиҳа ижрочиси “Росатом” эмас, бошқа хорижий компания бўлганида, аминманки, четдан молиялаштирилаётган нодавлат ташкилотларимиз, турли туман табиат муҳофазачилари, сотиб олинган журналисту блогерлар ҳозиргидек дод-вой солмасди. Ҳамма гап Ўзбекистон атом энергиясидан фойдаланишга қарор қилгани эмас, балки бу ишни Россиянинг кўмагида амалга ошираётганида. Демак, сиёсий омил кўзга яққол намоён.\nБоз устига, минтақадаги бошқа давлатлар ҳам АЭС қурилишига бел боғлаган. Қозоғистонда бу мавзу бир неча йилдан буён муҳокамада. Яқинда Қирғизистон ҳукумати “Росатом” билан музокаралар бошлагани ҳақида хабар тарқалди. Ваҳоланки, қўшниларнинг хатти-ҳаракатидан юртимиз жамоатчилиги жумбишга келгани йўқ. Экологларимиз жимжит. Инсон ҳуқуқлари ҳимоячилари ҳам лом-мим демаяпти. Қизиқ, нега?..\nМамлакат тақдирига дахлдор масалаларда, аввало, миллий манфаатлар устувор қўйилади. Бугунги Ўзбекистон иқтисодиётни ривожлантириш, аҳоли турмуш даражасини оширишдан манфаатдор. Бунинг учун эса бизга барқарор энергия манбалари зарур.\nАтом электр станцияси мана шундай барқарорликни таъминлай олади. Ўйлайманки, Ўзбекистон лойиҳадан воз кечгани йўқ. Савдолашяпмиз, холос. АЭС атрофидаги ваҳималар объект таннархини тушириш мақсадида уюштирилган бўлиши ҳам мумкин. Балки шу сабабли шартномани имзолаш пайсалга солинаётгандир.\nМаълумки, Ўзбекистонда электр энергиянинг катта қисми ИЭСларда ишлаб чиқарилади. Уларнинг узлуксиз ишлаши учун мамлакат табиий газининг 12-15 фоизи кўкка совурилмоқда. Бу жуда кўп. Юртимиз газ захиралари Қувайт, Қатар ёки Россиядаги каби улкан эмас. Ҳисоб-китобларга кўра, яқин 15-20 йилда республикада табиий газ қазиб олиш ҳажми сезиларли равишда қисқаради. Натижада иссиқлик электр станцияларимиз қувватсизланиши аниқ. Бунга тайёр туриш зарур. Электр энергия манбаларини диверсификациялаш вазиятдан чиқишга ёрдам беради.\nЎзбекистонда йирик ГЭСлар қуришнинг ҳам имкони йўқ. Чунки сув ҳавзалари танқис, республика ҳудудидан атиги иккита йирик дарё оқиб ўтади. Демак, гидроэнергетика бўйича салоҳиятимиз унча катта эмас. Афсуски, географиямиз бунга имкон бермайди.\nМуқобил энергия манбаларига ҳам буткул ишониб қолмаслик керак. Илло, инсоният табиий офатлардан ҳимояланмаган. 2018 йилда Японияда, 2020 йилда АҚШнинг Техас штатида юз берган ҳамда миллионлаб одамларни иссиқлик таъминотидан буткул узиб қўйган энергетик локаут “яшил” энергетикадан фойдаланишда жиддий табиий чекловлар борлигини бутун дунёга кўрсатиб қўйди. Айни кунларда Кўҳна қитъада кузатилаётган энергетик кризис ҳам шамол генерациясининг заиф томонларини фош этди. Об-ҳаво инжиқлиги туфайли Европадаги асарият шамол электр станциялари бор-йўғи 5 фоиз қувватда ишламоқда. Мана сизга форс-мажор ҳолат!\nФотоэлектр станциялари ҳам биз ўйлаганчалик мукаммал эмас. Биринчидан, улар фақат кундузи ишлайди. Қолаверса, станцияни қуриш харажатларининг асосий қисми қуёш батареясига сарфланади. Ушбу қурилманинг фойдали иш коэффициенти катта эмас – уни тез-тез алмаштириш керак. Кўриб турганимиздек, муқобил энергетиканинг ўзига яраша техник, мавсумий, даврий ва бошқа турдаги чекловлари бор. Шу боис у мамлакат энергетика тармоғининг ўзагини ташкил қила олмайди.\nАтом электр станцияси эса йил бўйи узлуксиз ишлашга қодир. Бунда газ ёқилмайди, об-ҳавога қаралмайди. Хомашёсини ҳам четдан олиб келмайсиз. Ўзбекистон уран захираларига бой. Бу омил электр энергиянинг таннархини арзонлаштиради. Шундан келиб чиқсак, келгусида мамлакат энергия балансида атом энергетикасининг улушини 30 фоизгача етказиш мумкин.\n– Ўтган йили Ўзбекистон энергетикани “яшиллаштириш” йўлидан боришини маълум қилди. Демак, буёғига қайта тикланувчи энергия манбаларига эътибор жиддийлашади. Мамлакатнинг бугунги иқтисодий салоҳиятини ҳисобга олганда соҳадаги истиқболимизни қандай баҳолайсиз?\n– Шубҳасиз, мен “яшил” энергетикани ривожлантириш тарафдориман. Чунки турли кўламдаги экологик муаммолар, табиий иқлим шароитимиз бизни барибир шунга ундайди. Авлодлар келажаги ҳақида қайғураётган Ўзбекистоннинг “яшиллашиш”га бел боғлагани ижобий ҳолат.\nБироқ “яшил” технологиялар жиддий харажат талаб қилишини унутмайлик. Бунинг учун мамлакатга катта инвестициялар оқими кириб келиш керак. Жуда бўлмаганда, ташқи донорлардан қарз олиш зарур. Углерод нейтраллигига эришиш, атмосферага чиқариладиган заҳарли газлар миқдорини кескин камайтириш ҳозирги шароитда Ўзбекистонга жуда қимматга тушади. Ҳали суяги қотмаган иқтисодиёт учун бу оғир юк бўлиши аниқ. Мамлакатимиз 2050 йилга бориб умумий генерацияда қайта тикланувчи энергия манбаларининг улушини 50 фоизга етказишни мақсад қилган. Менимча, паровоздан олдинга ўтиб олишимиз тўғри эмас. Бизга мўътадил “яшиллик” кўпроқ фойда келтиради.\n– Бу ерда ҳам сиёсий омиллар ҳақида гапириш ўринлими?\n– Ҳа. “Яшил” иқтисодиёт мафкураси Ғарб дунёсида яратилган. Ушбу парадигма ривожланган давлатлар томонидан парваришланмоқда. Эҳтимол, уни қўллаб-қувватлаш орқали Ўзбекистон ўзини прогрессив мамлакат сифатида кўрсатиб, халқаро нуфузини оширмоқчидир.\nНима бўлганда ҳам, кўрпага қараб оёқ узатган маъқул. Ҳозирча мени фақат бир нарса қувонтирмоқда. “Яшил” энергетикага ўтаётган бошқа давлатлардан фарқли ўлароқ, Ўзбекистон инвесторларни ўзи учун қулай шартларда жалб қилишнинг йўлини топди. Бу тизим жуда пухта ўйланган.\nЖаҳон бозорида табиатдан олинадиган электр энергиянинг қиймати юқори баҳоланади. Масалан, уч йил аввал 1 кВт қуёш энергияси истеъмолчиларга ўртача 17-19 центдан сотилган. Тўғри, нарх йил сайин пасаймоқда. Лекин у ҳали ҳам оптимал эмас.\nЎзбекистонда эса вазият бошқача. Ҳукуматимиз “яшил” энергетика тармоғига сармоя киритаётган компанияларга керакли ҳажмда ер майдони ва инфратузилмадан фойдаланиш ҳуқуқини тақдим этяпти. Инвестор фото ёки шамол электр станциясини қуриб, ишга туширади. Давлат у билан 20 йилга шартнома тузиб, 1 кВт электр энергиянинг нархини 2 цент қилиб белгиланмоқда. Табиийки, аҳоли бундан манфаатдор.\nБироқ қайта тикланувчи энергия манбаларидан фойдаланиш билан боғлиқ рисклар ҳеч қаерга кетгани йўқ. Шу нуқтаи назардан Ўзбекистон “яшиллашиш” сиёсатини реал ҳисоб-китобларга асосланиб юритгани мақсадга мувофиқ. Шошилинч қарор яхшиликка олиб келмаслигини Европа тажрибаси кўрсатмоқда.\n– Яқин йиллар ичида мамлакат электр энергия тизимини нечоғлиқ янгилай олади? Мазкур жараёнда қандай тўсиқларга дуч келишимиз мумкин?\n– Концепцияда белгиланган барча вазифлар ўз вақтида ва тўлиқ бажарилишига кўзим етади. Бундан буёғига Ўзбекистонда қуёш ва шамол генерацияси ортиши, иссиқлик электр станцияларининг улуши эса, аксинча, камайиши кутилмоқда. Ўйлашимча, ҳар қанча иккиланишларга қарамай, эртами-кечми атом энергетикасига барибир ўтамиз. Тез орада Жиззах вилоятида АЭС қурилиши бошланса ажаб эмас.\nЭнергия тежамкорлик масаласи ҳам биз учун долзарб. Ўзбекистон маҳсулот ишлаб чиқаришда электр энергия сарфи бўйича дунёдаги энг юқори кўрсаткичларга эга. Бу жиддий муаммо. Мазкур омил бартараф этилмагунча мамлакатда электр генерацияси ҳажмини ошириш кутилган натижа бермайди. Ўзбекистонда энергетика тизимини янгилаш саноат тармоқларини технологик модернизациялаш жараёни билан баравар олиб борилиши зарур. Шунда мақсадга тезроқ эришамиз.


Тожикистонда бензин ортидан гўшт ва ўсимлик мойи қимматлади\nТожикистонда бензин нархининг кўтарилишидан сўнг гўшт ва ўсимлик мойи нархи ҳам кўтарилди. Коронавирус пандемияси билан боғлиқ чегаралар ёпилиши сабабли тожикистонликларнинг даромадлари пасайишда давом этаётган бир пайтда озиқ-овқат маҳсулотларининг ҳам нархи ошди.\nТожикистонда бензин нархининг кўтарилиши март ойида бошланди — уч ҳафта ичида ёқилғи нархи 12 фоизга кўтарилди. Ёқилғи қуйиш шохобчаларида фақат суюлтирилган газ ва дизель ёқилғиси сотилади. Бир нечта компаниялар ёнилғи қуйиш шохобчаларида ёқилғини сотиш бўйича чекловни жорий этишди, бошқалари эса фақат доимий мижозларига хизмат кўрсатмоқда. Сўнгги кунларда суюлтирилган нархлар нархи ҳам ошди — литри 4,20 сомонийдан 4,70 сомонийгача.\nАммо республика аҳолиси Наврўз байрами арафасида гўшт ва ўсимлик мойи нархларининг кўтарилишидан қаттиқ хафа бўлишмоқда. Душанбе бозорларида илгари харидорларга 50-55 сомонийга таклиф қилинган суяги бўлган мол гўшти нархи 1 кг учун 60 сомонийдан (5 доллардан ошиқ)сотилмоқда. Лаҳм гўшти ўртача 1 кг учун 70 сомонийдан сотилмоқда. Қўзи ва эчки гўшти бундан ҳам қимматроқ.\nАйни пайтда сотувчилар гўшт нархининг кўтарилиши қорамолларни сотиб олиш нархларининг кўтарилиши билан боғлиқлигини таъкидламоқдалар. Сотувчи Бахтиёр Мирсалимовнинг айтишича, мол гўшти ишлаб чиқарувчилардан килограмми 58 сомонийдан сотиб олинади ва 60 сомонийдан сотилади.\nТожикистонда ўсимлик мойи нархи бирдан юқорига сакради. Журналистларининг кузатувлари шуни кўрсатдики, 5 литрлик ўсимлик мойининг бир шишаси 100 сомонийдан ошади, илгари у харидорларга 90-92 сомонийга таклиф қилинган. Россияда ишлаб чиқарилган “Олеина” мойи шишалари пештахтадан деярли йўқолган.\nСуҳбатдошларимизнинг таъкидлашича, ҳозирги шароитда улар гўштдан воз кечишга ёки унинг истеъмолини камайтиришга мажбур.


@fargonasporti - Статистика канала ФАРҒОНА СПОРТИ МЕДИА МАРКАЗИ. Telegram Analytics\n@fargonasporti Нравится 0\nКаналы, которые цитирует @fargonasporti\n4 Sep, 11:28\n1 Sep, 07:09\n9 Aug, 14:35\n3 Aug, 17:46\n1 Aug, 08:03\n16 May, 08:34\n6 Mar, 07:31\n6 Mar, 02:24\n3 Mar, 08:28\nФАРҒОНА СПОРТИ МЕДИА МАРКАЗИ 21 Sep, 13:43\nФарғонанинг Истиқлол клуби фаолиятини давом эттира олмаслиги бўйича хат билан мурожаат қилди. Бу биз учун қайғули хабар. Чунки Истиқлол кам сонли хусусий клублардан бири ҳисобланади.\nАфсуски, Фарғонадаги Истиқлол аренаси масаласи ижобий ҳал этилмади. Нефтчи ҳам, Истиқлол ҳам ундан сургун қилинган. Про лига учрашувлари трансляциясини йўлга қўйиб, чўлли Ғузордан, чекка Яйпандан, тоғли Зоминдан жонли эфирга чиқдик. Аммо Фарғонанинг қоқ марказида жойлашган аренада бирорта футбол кўрмадик.\nЎзПФЛ Истиқлол футбол клубидаги иш ўрнидан четда қолаётган футболчиларга бошқа жамоаларга ўтиш имкониятини яратиб беради. Фарғоналик юз минглаб футбол мухлисларига эса мустаҳкам сабр тилаймиз.\nФАРҒОНА СПОРТИ МЕДИА МАРКАЗИ 17 Sep, 14:14\nРепост из: Ferghana Football Association\nФАРҒОНА СПОРТИ МЕДИА МАРКАЗИ 17 Sep, 14:13\nФАРҒОНА СПОРТИ МЕДИА МАРКАЗИ 15 Sep, 13:09\nФарғона вилояти футбол ассоциацияси шуни маълум қиладики вилоятимизда 2020 йил 17-22 сентябрь кунлари 2007 ва 2008 йилда туғилган болалар ўртасида Республика чемпионати бўлиб ўтади.\nШу муносабат билан, Ўзбекистон биринчилиги Фарғона вилояти\n2-лига мусобақасининг 17 ва 20 сентябрь кунлари 5-6 тур ўйинлари номаълум муддатга қолдирилади.\nФАРҒОНА СПОРТИ МЕДИА МАРКАЗИ 9 Sep, 06:34\nАБРОР ДЕҲҚОНОВНИ ТАБРИКЛАЙМИЗ\nБугун “Қўқон-1912” жамоаси матбуот хизмати вакили, иқтидорли журналист Аброр Деҳқоновнинг туғилган куни. Аброр Деҳқонов бугун 39 ёшни қарши олмоқда.\nШу муносабат билан Фарғона вилояти футбол ассоциацияси жамоаси раҳбарияти, ходимлари ҳамда мухлислар номидан Аброр Деҳқоновни чин юракдан табриклаймиз. Унга сиҳат саломатлик, ойилавий тотувлик, ижодий ишларида омад тилаб қоламиз. Келажакда қалами янада ўткир бўлишига ва чиройли мақолалари билан футбол мухлисларини хурсанд қилишларига умид қиламиз.\nТуғилган кунингиз муборак бўлсин Аброржон !\nФАРҒОНА СПОРТИ МЕДИА МАРКАЗИ 4 Sep, 11:28\nФутбол бўйича 2005 йилда туғилган ИЎСМ ва БЎСМ тарбияланувчилари ўртасида “Спорт мактаблари футбол лигаси” вилоят мусобақаси якунланди. Унда 1-ўринни Ўзбекистон тумани БЎСМ жамоаси эгаллаган бўлса, 2-ўрин Фарғона шаҳар ИБЎСМ жамоасига, 3-ўринлар эса Марғилон шаҳар 1-БЎСМ ва Риштон тумани БЎСМ жамоаларига насиб қилди. Мусобақада 286 нафар ёш футболчилар иштирок этишди.\nФАРҒОНА СПОРТИ МЕДИА МАРКАЗИ 1 Sep, 07:12\nФАРҒОНА СПОРТИ МЕДИА МАРКАЗИ 1 Sep, 07:09\nРепост из: Ravshan Mo'minjonovich


Ёмғир остида ўтиб, драматик тарзда якунланган «Қизилқум» - «Қўқон-1912» ўйинидан фотогалерея\n22:47 / 19.04.2019\nСуперлига 5-туридан ўрин олган «Қизилқум» - «Қўқон-1912» ўйини 1:0 ҳисобида қўқонликлар фойдасига ҳал бўлди. Мурод Холмуҳаммедовнинг 90+1-дақиқада урган голи «Қўқон-1912»га мавсумдаги илк ғалабани тақдим этди. Ёмғир остида ўтган учрашув мухлисларни бироз зериктиргани рост, лекин ўйин охирида кўп воқеалар бўлиб кетди. Ўйиндан кейин ҳам...\nМурод Холмуҳаммедовнинг голидан сўнг навоийликлар ҳужумга зўр беришди ва Элгужа Григалашвили жарима майдончаси ичида йиқилиб тушди. Темур Тўхтасинов эса пенальти бўлмаганини қайд этиб, маҳаллий мухлисларнинг «илиқ сўзлари» билан «сийланди». Голгача ҳам «Қизилқум» футболчиси Миржалол Қосимов йиқилиб тушиб, шубҳали вазият содир бўлди. Тўхтасинов у вазиятда ҳам пенальти бўлмаган деб ҳисоблади.\nЎйиндан сўнг «Қизилқум» ҳакам устида ПФЛга расман арз қилгани маълум бўлди. Tribuna.uz мухбири ўйинни стадиондан кузатди ва воқеаларни кадрга муҳрлади. Қуйида «Қизилқум» - «Қўқон-1912» ўйинидан тайёрланган фотогалереяни эътиборингизга ҳавола қиламиз.\n«Қизилқум»ни қўллаш учун Бухородан келган мухлислар\n17:03 / 18.12.2021\nДинозавр суяклари, тошўрмон ва қадимий Тетис денгизи қолдиқлари– Қизилқумдаги ғаройиб ҳудуд\n20:11 / 16.10.2021\n«Кино давом этяпти. Ҳакамларга қачон инсоф киради?» — «Қизилқум» бош мураббийи «Пахтакор» билан ўйиндан кейин ҳакамларни кескин танқид қилди\n11:48 / 17.09.2021\nЎзбекистондан топилган янги динозавр суяги шов-шувларга сабаб бўлди. У ҳақда нималар маълум?\n12:30 / 09.06.2021\nҚизилқумда палеолит ва неолит даврига оид янги манзилгоҳ топилди


Пентагон: Фалужада ИШИД етакчиси йўқ қилинди » Ўзбекистон янгиликлари – Zamin.uz\n28-05-2016 | 12:05\nZAMIN.UZ / Жамият / 28 Май 2016 года486\nПентагон маъмурияти расмий вакили полковник Стивен Уорреннинг баёнотига кўра, Ироқнинг Фалужа шаҳрида ИШИД етакчиси Моҳир ал-Билауий йўқ қилинган, дейилади "Кун" нашрида.«Биз 70дан ортиқ жангари, хусусан, ал-Билауийни йўқ қилдик. У ИШИДнинг Ал-Фалужадаги кучларини бошқарган», — деган Уоррен.Унинг қайд этишича, шаҳар 2 кун аввал бомбардимон қилинган. Бироқ полковник ИШИДнинг яна бир раҳбари француз фуқароси Фабьен Клейннинг ўлдирилганини тасдиқлай олмаган. «Албатта, биз бу маълумотлардан хабардормиз. Аммо бу борада бир нарса дея олмайман», — деб хулоса қилган Пентагон расмий вакили.\nЎқишни тавсия қиламиз Хонанда Лола яна бир ижтимоий тармоқда расмий саҳифа очганини маълум қилди\nШвейцария ОАВида Алина Кабаева фарзандли бўлгани хабар қилинди\n23:28 / 13-03-2015


Мишель Платини: «Мен VARни жорий қилмаган бўлардим. У янги муаммоларга сабаб бўлмоқда»\nШанба, 10 Октябр\nУЕФА собиқ президенти Мишель Платини VAR тизими ҳақида ўз фикрларини билдириб ўтди.\n«Яширмайман, ҳалигача VAR тизими жорий қилинганига салбий муносабатдаман. Чунки бу ўйин фалсафаларимизга мос эмас. Тўғри, бу тизим айрим муаммоли вазиятларни бартараф этади, аммо янги муаммоларни ҳам келтириб чиқармоқда. VAR ўйиндаги барча муаммоларга ечим бўлолмайди. Агар у фақат гол, офсайд ва тўпни майдонни тарк этганини аниқлашда фойдаланилса – бу нормал ҳолат бўлади. Чунки бу жараёнларни вақтида аниқлаш ҳакамлар учун жуда қийин. Қолган ўйин қоидаси бузилишларга бундан фойдаланиш шарт эмас. Бу ҳакамларнинг иши бўлиши керак. Ҳар қандай ҳолатда ҳам орқага йўл йўқдек.\nАгар ФИФАда бўлганимда VARни шошилинч жорий қилмаган бўлардим. Бу қарор хато бўлишини кўрсатиш учун ҳамма ишни қилардим. Ҳар ҳолда футбол энг аввало – инсонлар спорт тури саналади, одамлар учун VARга ҳожат йўқ», - дея Платинининг сўзларини келтирмоқда ITASportPress.\nЭслатиб ўтамиз, 2015 йилда ФИФА этика қўмитаси ташкилот собиқ раҳбари Йозеф Блаттер томонидан УЕФА президенти бўлиб ишлаган Мишель Платини ҳисоб рақамига мақсадсиз 2 миллион евро ўтказилгани аниқлангани сабабли франциялик мутасадди 8 йилга футболдаги фаолиятдан четлатилганди.\nАввалроқ, Платини ўз интервьюсида ФИФА ва унинг ҳозирги раҳбари Инфантинонинг фаолиятини мафия ишларига қиёслаган, айнан Инфантино уни футболга қайтишга йўл қўймаслигини айтиб ўтганди.\nVAR Мишель Платини\n«Челси»нинг собиқ футболчиси 33 ёшида фаолиятини якунлаши мумкин


ЙПХ инспекторлари бодикамера ва жилетларни синовдан ўтказмоқда\n15:28 03 Июл 2020\n13:18 24.07.2019 Ҳавола олиш\nТошкент кўчларида ЙПХ инспекторлари бодикамералар ва махсус жилетларни синовдан ўтказа бошлади.\nТОШКЕНТ, 24 июл - Sputnik. 22 июндан бошлаб пойтахт кўчаларида боликамераларнинг амалий синови бошланади. Бундан мақсад – янги ускуналарда мавжуд бўлган камчиликларни йўқотиш, дейилган ИИББ хабарида.\nЙПХ инспекторлари қачон тан камералар тақиши маълум бўлди\nХабарда айтилишига кўра, ҳайдовчилар билан мулоқот қилишдан олдин ЙПХ инспекторлари уларнинг суҳбати камерага ёзиб олинаётганини хабар қилишлари керак бўлади. Махсус комиссия синов натижаларига кўра, бодикамераларни баҳолаб, ишлаб чиқарувчи корхонага таклиф ва хабар қилинади.\nБодикамералар билан биргаликда ЙПХ инсекторлари учун махсус ишлаб чиқилган жилет ҳам синовдан ўтмоқда. Ушбу жилетлар тана ҳароратини иситмайдиган, мустаҳкам сеткали матодан тикилган бўлиб, унда инспекторлар ўзлари билан олиб юрадиган аспоб-ускуналарни жойлаштириш мумкин. Бунинг учун жилетнинг бир неча чўнтаклари бор.\nЭслатиб ўтамиз, Вазирлар Маҳкамасининг қарорига биноан ЙПХ инспекторлари 1 июлдан бошлаб ёппасига бодикамералар билан ишлашга ўтиши керак эди. Лекин техник жиҳатдан тайёр бўлмаганлиги туфайли ушбу қонун кучга кириши 2020 йилнинг 1 январига қолдирилди.


КХШТ - xabar.uz\nКХШТнинг 20-саммитида Путин Украинадаги «махсус операция» ҳақида тўлиқ маълумот берилишини таъкидлаган.\nПутин: «НАТО «рамкаси»дан чиқяпти»\nСаммитда Арманистон, Беларус, Қирғизистон, Қозоғистон, Россия, Тожикистон давлат ва ҳукуматлари раҳбарлари қатнашмоқда.\nКелгусида Коллектив хавфсизлик шартномаси ташкилоти (КХШТ) кенгайиб, ўнлаб давлатлар аъзо ташкилотга айланади — Беларус мудофаа вазири Виктор Хрениннинг бунга ишончи комил\nҚозоғистондаги нотинчлик пайти мамлакатга киритилган Коллектив хавфсизлик шартномаси ташкилоти (КХШТ) тинчликпарвар контигентини олиб чиқиш жараёни икки кундан кейин бошланади.\nАфғонистондаги вазиятга бағишлаб навбатдан ташқари сессия бўлиб ўтди\nШавкат Мирзиёев КХШТ саммитида иштирок этди.\nШавкат Мирзиёев КХШТ давлат раҳбарлари саммитида қатнашади\nПрезидент матбуот котиби Шерзод Асадов навбатдаги брифингини ўтказди.\nШу йилнинг 8 ноябрь куни Остона шаҳрида Коллектив Хавфсизлик Шартномаси Ташкилоти Кенгашининг давлат раҳбарлари даражасидаги сессияси бўлиб ўтади.


Кроос: Рамос - тажовузкор футболчи эмас\n7 июнь, 2018, 12:10\nМадриднинг “Реал” клуби ярим ҳимоячиси Тони Кроос Чемпионлар лигаси финалида “Ливерпуль” форварди Муҳаммад Салоҳни жароҳатлашда айбланаётган жамоадоши Серхио Рамоснинг тарафини олди.\n“Мен унинг атайин бу ишни қилмаганига аминман. Хаттоки ҳакам ҳам бу вазиятда ҳуштак чалмади. Яна нима дейиш мумкин? Рамос – тажовузкор футболчи эмас. У билан ўтган узоқ йиллик фаолиятим давомида у буни бир неча бор исботлаган. Унинг жамоамиз сардори эканидан хурсандман. Айтишим лозимки, мен унинг ҳаракатларида қоидага қарши ҳеч қандай нарса кўрмадим”, - дейди германиялик футболчи.


Алишер Усмонов «Пахтакор» ҳомийсига айланди, Тошкентда 100 млн долларлик янги стадион қурилади\nПайшанба, 23 Август\nМиллиардер Алишер Усмонов «Пахтакор» клубини васийлигига олди. Бу ҳақда «Ўзбекистон 24» телеканалида намойиш этилган ҳужжатли фильмда маълум қилинган.\n«У футболга жуда катта умид бахш этди. Охирги бир ярим йил давомида «Пахтакор»да кўп нарса ўзгарди. Алишер Бурхановичнинг шарофати билан деярли барча нарса – менежмент, мураббийлар, жамоа фалсафаси ўзгарди. Ҳозир бизда буларнинг барчаси мавжуд», - дейди фильмда иштирок этган «Пахтакор» бош мураббийи Шота Арвеладзе.\nМаълум қилинишича, 1959 йилда қурилган «Пахтакор» стадиони ўрнида янги арена қурилиши мўлжалланмоқда. Барча қулайликларга эга, ФИФА талаблари асосида бунёд этиладиган замонавий стадионнинг лойиҳа қиймати 100 миллион долларни ташкил этиши режалаштирилган. «Мухлисларнинг қизиқишини ушлаб туриш учун режалар тўлиқ ошкор этилмайди», - дейилади фильмда.\nФильмда Алишер Усмоновнинг фикрлари интервьюси ҳам келтириб ўтилган. «Ўзбек эканимдан ғурурланаман. Бу менинг она юртим эканидан фахрланаман. Ўзбекистонга қандай фойдам тегиши мумкин бўлса, мен барчасини қилишга доим ва исталган дақиқада тайёрман. Ўзбекистон, ўзбек халқи ва унинг президентига улкан муваффақиятлар тилайман», - дея таъкидлаган 64 ёшли бизнесмен.\n«Пахтакор»нинг собиқ ҳужумчиси Биродар Абдураимов инвесторнинг клубга қизиқишини қуйидагича изоҳлаган: «Алишер Бурхоновичнинг ўзи ҳам спортчи бўлган. Шу боисдан ҳам у «Пахтакор»га шахсан ёрдам бермоқда. Қолаверса, у бу жамоани жуда яхши кўради», деган фахрий спорт устаси.\nЭслатиб ўтамиз, август ойи бошида Усмонов Лондоннинг «Арсенал» клубидаги ўзига тегишли 30 фоиз акцияни 550 миллион фунт (713 миллион доллар)га сотиб юборган эди.


Ғаллаоролда ғаллага нима бўлди?\nБугун "Эркин микрофон"га қўнғироқ қилган тингловчиларимизнинг баъзилари турмуш қийинчиликларидан гап очган бўлса, бошқалари водийда рўй берган зилзила қурбонлари яқнларига ҳамдардлик билдирди.\nҒалла тўлди, аммо кўнгил тўлмади\nдейди Ғаллаоролдан қўнғироқ қилган Набижон ака бу соҳадаги қўшиб ëзишлар ҳақида мулоҳаза қилар экан.\n- Жиззахнинг Ғаллаоролидан Набижон Жўрабоев бўламан. Сурхондарëлик Ангор бобо гапирдилар республика ғалла планини бажарганлиги тўғрисида. Мана Ғаллаорол Ўзбекистонда ўз номи билан Ғаллаорол. Бир вақтлари шу ғалланинг ўзидан 115 минг тоннагача ғалла олган. Мана ҳозир 3500-3600 тонна ғалла олди ҳаммаси бўлиб. Бу ҳокимнинг қарамаслиги, эътибор қилмаслиги орқасидан бўлса керак. Об-ҳаво ҳаммага бир хил келдику демоқчиманда. Мана республика 6 миллион 800 минг тонна ғалла топшириб турибди. Бу ерда 115 минг тонна ғалла берадиган туман 3600 тонна бериб турса. Фермерлар югуради, бу йил ҳеч биттаси ўзига бир грамма ғалла ололгани йўқ. Фермерларни эрталабдан кечгача мажлис қилиб ушлаб ўтиради. Бу ерда тоғ кўп. Жуда бўлмаса тоғ атрофларига экканда ҳам бу йил ҳаво иссиқ келди ғалла бўлардику. Ғалланинг ўрнига бутун масар экиб ташлаган. Масар бу ëғ оладиган нарса. Масарни ҳайдаб ëғ оладида. Бутун ҳамма жойга эккан. Нимага экади? Сотади, нақд пул киссасига тушадида буларнинг. Майли 6 миллион 800 минг тонна йиғилган бўлса, нур устига аъло нур, халқимизнинг бахти. Лекин ҳозиргача ҳам талондан нариëққа ўтганимиз йўқда. 300-400 граммдан ëғ, 3 килодан ун. Шундай бўладиган бўлса, талонни олиб ташласа бўлмайдими? Кўп жойларда бизга ўхшаган ëлғон перепис кетмаяптимикан, деган нимада телефон қилаëтган эдимда, дейди ғаллаороллик Набижон ака Жўрабоев.\nТалонга берилаëтган ëғ нега озайди\nТошкент вилоятидан телефон қилиб ўзини Ботир деб таништирган йигит давлат нархида ëғ сотиб олиш кундан кун мушкуллашаëтганидан нолиди.\n- Тошкент вилоятиданман. Маҳаллага ëғ берадида. Ҳар сафар нархи 500-1000 сўм ошади. 4 кило 200 грамм бир хил жойларда 15 минг, бир хил жойларда 16 минг, бир хил жойларда 17 минг. Маҳалла тарафидан бериладида у. Арзон ëғда. Бозорга чиқсангиз, 25-30 минг. Пахта ëғи. Мана шунча пахта экаяпмиз, шунча чигит чиқади, қаëққа кетаяпти? Мен Қўйлиқ бозорга тушдим. Пахта ëғига Туркманистон ëғи деган этикеткани қўйиб сотаяпти. 25-26-27 минг. 4 кило 200 грамм. Қаранг, шунча ëғ чиқади, шунча пахта, қаëққа кетаяпти ҳайрон бўласиз. Назорат қиладиган одам борми? Юнусобод бозорига борсам, эрталабдан патта деяпти. 1000 сўм берасан, патта оласан, дейди. “Нимага оламан? Ҳозир сотаман, кетаман” десам, “Йўқ, шунақа қонун чиққан” деяпти, дейди ўзини Ботир деб таништирган суҳбатдош.\nФарғонадаги ер қимирлаши ҳақида маълумот йўқ\nдеб савол қўйишди Қозоғистонда ишлаëтган ўзбеклар.\n- Ҳозир биз Қозоғистон республикаси Туркистонда ишлаяпмиз. Фарғонада қаттиқ зилзила бўлибди деган хабарлар келаяпти. Биз далада юрибмизда. Шуни биз аниқ била олмаяпмиз. Эшиттиришларингда тўлиқ маълумот берсаларинг демоқчи эдик, дейди Қозоғистонда ишлаëтган ўзбеклар.\nЗилзила қурбонларига ҳамдардлик билдираман\nËшлигида зилзила гувоҳи бўлган бухоролик кўзи ожиз тингловчи Иброҳимжон ака ҳам зилзила ҳақида расмий матбуотда маълумот йўқ эканини айтади.\n- Бухорода 1976 йилда, 1984 йилда зилзила бўлган эди. 1984 йилда 7-8 балл атрофида бўлган эди.\nОзодлик: Ўшани эслайсизми сиз? Қанақа бўлган эди?\n- Мен ўша пайтда кўзи ожиз болаларнинг махсус интернат мактабида ўқир эдим. 19 мартдан 20 мартга ўтар кечаси эди. Тахминан соат бир ярим-иккилар атрофи эди. Қаттиқ ер силкиниши бўлган. Мактаб интернат биносига анчагина зарар етган эди. Мен ëш бола эдим у пайтда. Бухоро шаҳрида ҳам анчагина вайронагарчиликлар бўлган эди. Газлида зилзила бўлгандан кейин кўпчилик чиқиб кетиб туманлик мақомини йўқотди. Ўша ҳудудда ҳатто ерлар ëрилиб кетган ўшанда. Анча талофат бўлган эди.\nОзoдлик: Фарғонада ҳам ер қимирлабди. Ўша ерда зилзилани бошидан кечирганларга айтадиган гапингиз борми?\n- Аввало бу Оллоҳнинг тақдири. Агар Оллоҳ тақдир қилмаса, банданинг қўлига тикан ҳам кирмайди. Ҳалок бўлганларни, таъбир жоиз бўлса, ўша зилзилада шаҳид кетганларни Оллоҳ раҳмат қилсин, дейди бухоролик Иброҳимжон ака.


Шавкат Саломов ва «Динамо»нинг уч футболчиси «Бухоро» машғулотларига қўшилди\n«Бухоро» жамоаси Даврон Файзиев қўл остида Бухоро шаҳрида янги мавсумга тайёргарликка киришди.\nКлуб матбуот хизмати хабарига кўра, жамоа машғулотларига «Сурхон» клубидан Шавкат Саломов келиб қўшилган. Шунингдек, «Динамо» жамоасининг уч нафар футболчиси – Амиржон Сафаров, Ҳакимхон Аъламхонов, Бобур Қосимов бухороликлар таркибига қўшилган. Шунингдек, «Металлург» ҳимоячиси Жасур Ўринов ҳам Файзиев қўл остидаги машғулотларга қўшилган.\n«Йиғин давомида яна бир қатор тажрибали футболчилар келиб қўшилиши кутилмоқда», - дея ёзади клуб матбуот хизмати.\nЭслатиб ўтамиз, Даврон Файзиев 5 январь куни «Бухоро» клуби бош мураббийи сифатида тайинланиб, унинг олдига клубни Про лигадан Суперлигага олиб чиқиш вазифаси қўйилганди.


277 кўриб чиқилди\nИслом дини террористик ҳаракатларни қаттиқ қоралайди ва уни амалга оширган шахс жавобгар ҳисобланиб, тегишли жазога лойиқ экани тайинланган. Ислом таълимотига кўра ноҳақ тўкилган қон энг оғир гуноҳ ҳисобланиб, унинг жазоси ҳам оғирдир. Аллоҳ таоло Моида сурасининг 32-оятида марҳамат қилиб айтади:\n“Бирор жонни ўлдирмаган ёки ерда (бузғунчилик ва қароқчилик каби) фасод ишларни қилмаган инсонни ўлдирган одам худди ҳамма одамларни ўлдирган кабидир. Унга ҳаёт бахш этган (ўлимдан қутқариб қолган) одам эса барча одамларни тирилтирган кабидир”.\nМазкур суранинг 33-оятида бузғунчилик ва қўпорувчилик ишларини амалга оширган шахсларга нисбатан белгиланган жазони Аллоҳ таоло шундай баён қилади: “…Ер юзида бузғунчилик қилиб юрувчиларнинг жазоси – ўлдириш …Ана шу (жазо) унинг учун бу дунёда шармандалик ва охиратда улар учун улкан азоб (ҳам бор)дир”.\nИслом дини тероризмни эмас, биродарлик миллатпарварлик, ватанпарварлик каби инсоний фазилатларни тарғиб қилади. Ҳадя, совға салом орқали дўстлик ришталарини боғлаш, мурувватли бўлишни буюради.\nШундай экан, экстремистик гуруҳлар тарғиб қилаётган мусулмон кишининг мусулмон жамоасидан ажраб, қандайдир бир партия ташкил қилиб, махфий равишда жамоат тузиб ҳақиқий мусулмонлик амалида эмаслиги яққол намоён бўлади. Ислом дини одамларни бузғунчиликка эмас бунёдкорликка, ахлоқ-одобга чақиради.\nШундай экан экстремистик гуруҳларнинг ислом динига ўз манфаатлари йўлида киритган янгиликлари ҳақиқий мусулмонларнинг ахлоқ-одобига тамомила зид бўлиб соф исломдан йироқ тушунчадир. Киши Аллоҳга ва унинг расулига имон келтириш билан мусулмон бўлади ва мусулмонлар қалбидан жой олади.\nДинимизни бундай ёт ғоялардан ҳимоялашимиз ватан, давлат, мустақилликни ҳимоялаш каби ҳуқуқ ва бурчларимиз билан уйғунлашади. Шунинг учун мустақилликни ҳимоялаш ҳар бир фуқаронинг иймоний мақсади дейишга тўла ҳақлимиз.


“Eurovision Song Contest” YouTube каналига жойлаштирилган клип айни дақиқаларда 1 055 882 марта кўрилган ва Россия трендида иккинчи кун ҳам 3-ўринда.\n“Eurovision Song Contest” YouTube каналига жойлаштирилган клип айни дақиқаларда 1 055 882 марта кўрилган ва Россия трендида иккинчи кун ҳам 3-ўринда.Қайд этиш жоизки, кеча Австрия, Австралия, Эстония ва Швейцария вакилларининг клипи ҳам омма эътиборига ҳавола қилинганди, аммо уларнинг клипларb Манижаникига қараганда анча кам кўрилган.Manizha (Манижа Сангин) – асли келиб чиқиши тожикистонлик бўлган россиялик қўшиқчи. Ижоддан ташқари у жамият ҳаётида ҳам фаол иштирок этиб келади.Бир неча ой илгари Манижа Россиядан БМТнинг қочоқлар иши бўйича биринчи эркин элчиси бўлди. Энди эса мамлакат номидан халқаро йирик мусиқий танловлардан бирида иштирок этади.\n18:41 11.03.2021 (янгиланди: 16:41 12.03.2021)\nБу йил нуфузли “Евровидение” халқаро мусиқий танловда Россия шарафини ҳимоя қиладиган хонанда Манижанинг клипи кеча омма эътиборига ҳавола қилинди ва бир зумда шов-шувга сабаб бўлди.\nҚайд этиш жоизки, кеча Австрия, Австралия, Эстония ва Швейцария вакилларининг клипи ҳам омма эътиборига ҳавола қилинганди, аммо уларнинг клипларb Манижаникига қараганда анча кам кўрилган.\nManizha (Манижа Сангин) – асли келиб чиқиши тожикистонлик бўлган россиялик қўшиқчи. Ижоддан ташқари у жамият ҳаётида ҳам фаол иштирок этиб келади.\nБир неча ой илгари Манижа Россиядан БМТнинг қочоқлар иши бўйича биринчи эркин элчиси бўлди. Энди эса мамлакат номидан халқаро йирик мусиқий танловлардан бирида иштирок этади.


Украина полициясининг уч терговчиси инкассаторни тунадиHaqida.net\nHome Dunyo Украина полициясининг уч терговчиси инкассаторни тунади\nУкраина полициясининг уч терговчиси инкассаторни тунади\nУкраинанинг Одесса области миллий полиция бош бошқармасининг 3 нафар терговчиси инкассатор машинасидан 120 минг доллар маблағни ўғирлаб кетишди, деб ёзмоқда Одессанинг «Думская» нашри.\n«Полициянинг ички хавфсизлик департаментида ҳикоя қилишича, 29 ёшли полиция капитанлари, икки катта терговчи ва бўлим бошлиғининг ўринбосари айёрона йўл билан 120 минг АҚШ долларига бойишган. Улар сохта жиноий иш қўзғатиб, инкассаторлик машинасида тинтув ўтказган ва шу чоғда 2 та пул тўла сумкани гумдон қилишган», — дейилади мақолада.\nТаъкидланишича, терговчилар тўқиб чиқарилган кишининг унга нисбатан фирибгарлик қилингани ҳақидаги мурожаати бўйича жиноий иш очган.\n«Жабрланувчи»нинг хабар қилишича, ундан пулларни ўмарган одамлар Subaru русумли инкассаторлик машинасида ҳаракатланаётган бўлган. Терговчилар ушбу маълумотларга асосан «суриштирув» ишларини бошлашган, ишга мурожаат қилувчининг сўроқ вақтида берган кўрсатмалари ҳам қўшиб қўйилган. «Жабрланувчи» «фирибгарлар» ўқотар қуроллар билан савдо қилиши ҳақида айтган.\n«Аферист-терговчилар автомобилнинг орқа ўриндиғига қуролли сумкани қўйишган. Протоколда тўлдирилган ўқдонли Калашников автомати ва 8 патронли пистолет «аниқланиб, мусодара қилингани» қайд этилган. Ғаразгўйлар Subaru машинасидан 120 минг доллар бўлган 2 та сумкани ҳам олиб кетишганини ҳужжатга киритишмаган», — деб ёзади газета.\nТерговчиларнинг уч нафари Украина миллий полицияси Одесса бош бошқармасининг ички хавфсизлик бошқармаси, хавфсизлик хизмати ва прокуратура ходимлари томонидан ушланган.\n«Думская» газетасининг ёзишича, уларга нисбатан хизмат мансабини суиистеъмол қилиш, босқинчилик, фирибгарликда айбланган. Ғаразгўйлар 15 йилга озодликдан маҳрум этилиши мумкин.\nФинляндияда қутқарув хизматига смс-хабар билан мурожаат қилиш имкони пайдо бўлди\nТрамп Тиллерсоннинг истеъфога чиқарилиши ҳақидаги хабарларни рад этди


Қирғизистон президенти мамлакат қамоқхоналарида ўзбошимча қийноқ ҳоллари мавжудлигини тан олди - BBC O'zbek\nҚирғизистон президенти мамлакат қамоқхоналарида ўзбошимча қийноқ ҳоллари мавжудлигини тан олди\nҚирғизистон Президенти Роза Ўтинбоеванинг айтишича, мамлакат Бош прокуратураси 2010 йилда қийноқ ҳоллари юзасидан қирққа яқин жиноий иш очган.\n“Қийноқлар – бизнинг маданиятимиз, тамаддунимизнинг бир қисми ва Қирғизистондаги ҳаётнинг бир кўриниши”, деб айтган қирғиз раҳбари.\nЎтинбоева хонимнинг ушбу сўзларидан иқтибосни Қирғизистондаги 24.kg нашри келтирган.\nАён бўлишича, президент бу ҳақда Қирғизистон Ички ишлар вазирлиги ва Давлат Миллий Хавфсизлик қўмитаси кузатувчилар кенгашининг қўшма йиғини чоғида қилган чиқишида баён қилган.\nЎтинбоева хонимга кўра, қийноқ ҳоллари юзасидан очилаётган жиноий ишларнинг сони ҳам ортиб бормоқда.\n“Бу – кишиларнинг милиция ходимларининг ноқонуний хатти-ҳаракатлари юзасидан шикоят этишаётгани ва жавобгарлар жазоланишига даъват қилишаётганига далолат қилади”, деб айтган Қирғизистон президенти.\nЎтинбоева хоним мамлакатида жиноятчи жазоланишини айтаркан, аммо кимнидир қийнаб ўлдирганлар ҳамон озодликда юрганликларини ҳам тан олган.\nҚирғиз президенти бунга мисол қилиб Россия фуқароси бўлган миллати ўзбек Усмонжон Холмирзаевнинг ҳодисасини мисол қилиб келтирган.\nУсмонжон Холмирзаев шу йилнинг август ойида Қирғизистоннинг жанубий-ғарбий Жалол-Обод вилояти ҳибсхонасида қийноқлардан жон таслим қилганди.\nҚирғизистон президенти ҳозир мамлакат матбуоти ҳам қийноқлар ҳақида фаол ёзишни бошлагани, Қирғизистон фуқаролари учун жорий пайтда хавфсизлик "нондан ҳам азиз" эканига қарамай, милиция бу каби ҳолларга диққат қилишига ҳам ваъда берган.\n“Хьюман Райтс Вотч” халқаро инсон ҳуқуқларини сақлаш ташкилоти ҳам қийноқлар Қирғизистонда кенг тарқалган муаммо экани, ўз ўрнида, Усмонжон Холмирзаевнинг ўлими 2010 йилги миллатлараро низолар ортидан, айниқса, этник Ўзбекларнинг ўзбошимча ҳибслар, қийноқлар ва полиция таъмагирлиги қаршисида қанчалар ожиз бўлиб қолганини намоён этишини айтганди.\n“Холмирзаевнинг ўлими Қирғиз расмийларининг қонун устиворлигини таъминлаш ва мамлакат жанубида инсон ҳуқуқлари поймол этилиши ҳолларининг жазосиз қолишига қарши кураш бошлашлари учун туртки бўлиб хизмат қилмоғи керак", деганди ўшанда халқаро ташкилот.\nҚонли миллий тўқнашувлар ортидан Қирғизистон жанубидаги ўзбек миллатига мансуб аҳоли ҳануз милиция ходимларининг тазйиқлари ва таъмагирликларидан шикоят этиб келишади.\nАммо маҳаллий ҳуқуқшуносларнинг ўзлари ҳам жабрдийдаларнинг бу хусусдаги шикоятларига деярли қулоқ тутилмаслигини тан олишади.\nМилиция ходимларининг қийноқлари юзасидан эса, фақат камдан-кам ҳоллардагина жиноий иш очилади.\nШу йил август ойида Қирғизистон жанубига қилган сафари чоғида ҳам қирғиз раҳбари қийноқ ҳолларининг ортиб бораётганидан хавотирда экани, айниқса, Ўш ва Бозор-Қўрғонда вазиятнинг ёмонлашиб бораётганига тўхталиб ўтганди.\nҚирғизистон парламенти эса, шу кунларда қийноқлар ва бошқа шафқатсиз, ноинсоний муносабатларнинг олдини олувчи миллий марказ тузиш тўғрисидаги қонун лойиҳасини кўриб чиқмоқда.\nЯнги қонун лойиҳасига мувофиқ, марказнинг коалицион кенгаши таркибига жаъми 11 киши – парламентдан иккита, нотижорий ташкилотлардан саккизта вакил ва мамлакат Омбудсмени киради.\nАён бўлишича, ушбу кенгаш катта ваколатга эга бўлади - истаган пайтда хоҳлаган ҳибсхона, қамоқхона, руҳий хасталиклар касалхонаси ва ё ҳарбий бўлинмаларга бора олади.\nУларнинг юклари, шахсий ёзишмалари, фаолиятига дахл қилинмайди. Кенгаш аъзолари иш жараёнида аниқлаган ҳоллар юзасидан ҳибсга олинмайди ёки сўроққа ҳам тортилмайди.\nПарламент вакиллари шу йўл билан қийноқларга буткул барҳам бериб бўлмаса ҳам, уларнинг сонини камайтиришга умид қилишмоқда.\nБиз Қирғизистон жанубидаги қийноқ ҳолларини яқиндан кузатиб бораётган маҳаллий инсон ҳуқуқлари фаоли Равшан Гапиров билан боғланиб, сўнгги саъй-ҳаракатлар амалда қанчалик иш бериши мумкин, деб сўрадик:


Ишдаги муваффақият ҳафта кунига боғлиқ…ми? » Ўзбекистон янгиликлари – Zamin.uz\nИшдаги муваффақият ҳафта кунига боғлиқ…ми?\n08 февраль 2018, 13:15\nКўпчилигимиз душaнбaни oғир кун дeймиз, шaнбa вa якшaнбa кунлaрини эсa дaм oлиш кунлaри ҳисoблaймиз вa иш қилмaсликкa ҳaрaкaт қилaмиз. Лeкин aслидa ҳaм шундaйми? Умуман, ҳафта кунлари иш жараёнимизга қай жиҳатдан таъсир кўрсатади? Бу борада айрим психологлар томонидан таклиф этилаётган қуйидаги тавсиялар сизнинг иш кунларингизни янада унумли ва самарали бўлишига ёрдам бериши мумкин.\nДушанба. Юрак хуружларининг аксарият қисми айнан душанба куни рўй беради. Бунга сабаб, дам олиш кунлари биз ҳаёт ритмимизни тубдан ўзгартирамиз, кейин эса иш ҳафтаси бошланади ва биз дам олиш кунлари эсдан чиқарган иш кунини яна тиклашга ҳаракат қиламиз. Шу боис, дам олиш кунларини ҳам ҳафтанинг бошқа кунларидаги каби ўтказишга ҳаракат қилиш керак. Бу ҳордиқ чиқармасликни билдирмайди, албатта. Яъни, шанба куни дўстлар билан тун яримгача маишат қилиб, кейин якшанба куни тушгача ухлаш керак эмас. Яхшиси бундай маишатни ҳафта ўртасига белгилаш керак.\nСешанба. Уни «амалпарастлар куни» ҳам дейишади. Агар бошлиғингиз билан маошингиз ҳақида гаплашишни анчадан бери ўйлаб юрган бўлсангиз, буни бугун қилинг. Сешанба куни сизни эшитишлари учун имконияти юқори. Ҳақиқатан ҳам, янги ҳаётни душанба кунидан бошлаш жуда ғалвали: бурнингиздан ҳалиям дам олиш кунларининг нафаси кетмаган бўлади. Сешанба эса, бошқа гап. Бу куни жисмоний кўрсаткичлар ўз чўққисига етади, юрагингиз енгиллашади, барча ишлар эса ўз-ўзидан ҳал бўлади. Шунингдек, сешанба яқин кишингиз билан муҳим масалалар хусусида гаплашиш яхши натижа беради.\nЧоршанба. Америкалик хронобиологлар чоршанбани «қизиққонлар куни» дейишади. Статистикага кўра, айнан ҳафта ўртасида бошлиқнинг столи устига бўшаш ҳақида жуда кўп ариза келиб тушаркан. Бу асосан, дaм олиш кунлари меъёрига келган руҳий тетиклик ўзининг жонлантирувчи кучини йўқотиши, кейинги дам олиш кунигача эса, анча вақт борлиги билан изоҳланади. Бундай пайтда кўпгина муаммолар жуда жиддий бўлиб кўринади. Бундан хулоса шуки: жиддий гапларни кейинга қолдиринг ва кейин афсус қилмаслик учун тақдирингизни ҳал қиладиган қарорлар билан шошманг. Бу куни, албатта, соат бирга яқин кўчани айланиб келинг, ёмғирли об-ҳавода кулиб чиққан қуёш асабларингизга яхши таъсир қилади.\nПайшанба. Пайшанба куни ҳафта бирданига «тугай бошлайди». Бу куни биз ишга нималарни бажаришга улгурмаганимиз ҳақида ўйлаб келадиган бўламиз. Кўпгина асаб хуружлари айнан шу куни тутиб қолади. Бизни ҳатто жуда яқин қолган дам олиш кунлари ҳақида ҳаёллар ҳам қутқармайди. Шу сабабли пайшанба куни эрталабдан бошлаб кайфиятимиз устида ишлашимиз керак. Бунда бизга хушбўй мойлар тўплами ёрдам бериши мумкин.\nЖума. Жума жуда узоқ кун бўлиб туюлиши мумкин. Ахир, олдинда ҳафтанинг энг кутилган куни келяпти-ку! Статистикага кўра, жума куни кечки соат саккиздан шанба куни соат учгача энг қайноқ севги изҳорлари янграб, ақлга сиғмайдиган сирлар фош бўлар экан. Бунга сабаблар кўп. Биринчидан, алкоголь. Иккинчидан, жума куни кечқурун ишхонасидан чиққан ҳар бир кишини «катта хавф», яъни одамни маст қиладиган эркинлик ҳисси кутиб турган бўлади. Беш кун давомида сиз жамоа ходими эдингиз, энди эса сиз – шахссиз ва одамларга айтадиган гапингиз бор! Бу борада руҳшунослар фақат бир, аммо олтинга тенг маслаҳатни беришлари мумкин: агар эрталабдан катта хурсандчиликни ҳис қилаётган бўлсангиз, албатта, сизни яхши кўрувчи дўстларингиз, яқинларингиз билан учрашишга ҳаракат қилинг. Кейин… ичкиликка берилиб кетманг.\nШанба. Уни «гастрит куни» ҳам дейишади. Статистик маълумотларга кўра, ҳафтанинг олтинчи куни энг «тўйимли» ҳисобланади, яъни бу куни ейиладиган овқат миқдори бирданига ошади. Сабаби, одам оиласи ёки дўстлари билан меҳмонга бориши ва у ерда одатдагидан кўпроқ овқат ейиши мумкин. Шанба куни кўп овқат ейиш биоритмларнинг бузилишига олиб келади.\nЯкшанба. Ҳордиқ чиқариш учун идеал кун. Биз яхши кўрадиган дам олиш куни (кинотеатрга бориш, дўкон айланиш, дугоналар билан учрашув ва ҳоказо) биоритмлар бўйича мутахассислар нуқтаи назаридан умуман нотўғридир. Аммо эрталабдан спорт билан шуғулланиш, кейин фитобарда ўтириш, сўнгра эса истироҳат боғида айланиб, китоб ўқиш мутахассислар назарида тўғри ҳисобланади.\nИқболжон АҲМАДЖОНОВ тайёрлади.\nЯнгиликлар » Ҳаёт тарзи » Ишдаги муваффақият ҳафта кунига боғлиқ…ми?\n17:56 Янги ҳафтани зўр бошлаш учун якшанбани қандай ўтказиш керак


Ногиронлиги бор шахслар иш топиши учун Ishplus.uz платформаси ишга туширилди – Газета.uz\n27 июл, сешанба COVID-19 Ob-havo Zira Вакансиялар\nНогиронлиги бор шахслар иш топиши учун Ishplus.uz платформаси ишга туширилди\n«Шароит Плюс» ногиронлар жамоат бирлашмаси ногиронлиги бўлган шахсларни муносиб иш билан таъминлаш учун онлайн платформани ишга туширди. Лойиҳанинг ҳамкорлари — Бандлик ва меҳнат муносабатлари вазирлиги, Маданият ва санъатни ривожлантириш жамғармаси ва ЕХҲТ, лойиҳа БМТнинг ижтимоий ҳимояни мустаҳкамлаш Қўшма дастури томонидани қўллаб-қувватланмоқда.\n25 июн 2021, 11:23 Жамият\n«Шароит Плюс» ногиронлар жамоат бирлашмаси ногиронлиги бўлган шахсларни очиқ меҳнат бозорида муносиб иш билан таъминлаш учун ishplus.uz махсус рекрутинг веб-порталини ишга туширди.\nПорталнинг асосий вазифаси — бир томондан, меҳнатга лаёқатли ва иш излашда қийинчиликларга дуч келаётган ногиронлиги бўлган шахсларга иш топишда ёрдам бериш, ва иккинчи томондан — иш берувчиларга малакали ногиронлиги бўлган ходимларни топишда кўмаклашиш. Портал орқали ариза топшириш учун ногиронлиги бўлган шахс онлайн тарзда резюме шаклини тўлдириши ёки телефон орқали мутахассис маслаҳатини олган ҳолда резюме тайёрлаши мумкин. Шундай қилиб, иш изловчилар маълумотлар базаси шакллантирилади.\nБундан ташқари, портал иш берувчиларга ногиронлиги бўлган шахсларни ишга қабул қилишда берилган имтиёз ва преференциялар тўғрисида маслаҳат хизматларини кўрсатган ҳолда уларни махсус вакансияларни очишга ундайди. Лойиҳа координаторлари иш берувчиларнинг қонунга мувофиқ 3% квотани амалга ошириш мажбуриятлари бўйича батафсил таништиришади.\nБарча иш топиш ва очиқ меҳнат бозорида мослашиш бўйича ижтимоий хизматлар онлайн тарзда — портал, лойиҳанинг ижтимоий тармоқлардаги саҳифалари ва махсус Телеграм бот орқали амалга оширилади. Пандемия шароитида ишга жойлашиш бўйича барча хизматларни онлайн ташкил этиш ногиронлиги бўлган шахслар учун касаллик хавфини ҳам камайтиради.\nБандлик ва меҳнат муносабатлари вазирлиги, Маданият вазирлиги ҳузуридаги Маданият ва санъатни ривожлантириш жамғармаси ва ЕХҲТ лойиҳанинг ҳамкорлари ҳисобланади. Лойиҳани ЮНИСЕФ, БМТ ТД ва Халқаро меҳнат ташкилоти томонидан амалга оширилаётган БМТнинг Ўзбекистонда ижтимоий ҳимояни мустаҳкамлаш бўйича Қўшма дастури қўллаб-қувватламоқда.\nПайшанба куни бўлиб ўтган инклюзив ишга жойлашиш бўйича ташаббус тақдимотини БМТТДнинг Ўзбекистондаги доимий вакили Матильда Димовска, ЮНИСЕФнинг Ўзбекистондаги ваколатхонаси раҳбари Мунир Мамедзаде, Халқаро меҳнат ташкилотининг катта техник маслаҳатчиси Йонас Аструп ва бошқалар қўллаб-қувватлашди.\n«Дунё аҳолисининг 15 фоизи ёки қарийб 1 миллиард одамнинг ногиронлиги бор. Дунё иқтисодиёти ногиронлиги бўлган шахсларнинг иқтисодий фаолиятга жалб қилинмалаганлиги учун ЯИМнинг 7% йўқотади», — дея таъкидлади Йонас Аструп, ногиронлиги бор шахслар учун иш ўринларини яратишга чақириб.\nЎзбекистонда 630 мингдан зиёд ногиронлиги бўлган шахслар расмий равишда рўйхатдан ўтган. Бандлик ва меҳнат муносабатлари вазирлигининг расмий маълумотларига кўра, улардан 162,2 минг нафари «меҳнат фаолиятининг муайян турларини бажариш учун лаёқатга эга» деб тан олинган. Бироқ, 2020 йил ҳолатига кўра меҳнатга лаёқатли турли хил ногиронлиги бўлган кишиларнинг атиги 21,1 минг нафари ёки 13 фоизигина расмий равишда иш билан таъминланган.\n2019 йилда БМТнинг Ўзбекистондаги вазият таҳлили шуни кўрсатдики, меҳнатга лаёқатли ёшдаги ногиронлиги бўлган шахслар сони 346 минг кишини ташкил қилиб уларнининг атиги 7,1% расмий равишда иш билан таъминланган. Ногиронлиги бўлган шахсларнинг иш топиш эҳтимоли ногиронлиги бўлмаган шахсларга қараганда қарийб 4 баравар камроқ.\nШу билан бирга, қишлоқ жойларда эса ногиронларнинг атиги 5,8% иш билан таъминланган бўлиб, ногиронлиги бўлган аёлларнинг аҳволи эркакларникига қараганда анча ёмонроқ — аёлларнинг атиги 4,4% ва экркакларнинг 8,9% иш билан таъминланган.\nishplus.uz лойиҳасини қўллаб-қувватлаш тўғрисида маълумот.\n#инклюзив иш ўринлари\n#ногиронлиги бўлган шахслар\n27.07 1 августдан Ўзбекистонда нималар ўзгаради?\n27.07 Президент мактабларига кириш имтиҳонлари жазирамада очиқ осмон остида ўтказилди\n27.07 Туманлараро қўшма шикастланишлар ва ўткир қон-томир касалликлари марказлари ташкил этилади\nПрезидент мактабларига кириш имтиҳонлари жазирамада очиқ осмон остида ўтказилди\nЖавлон Ваҳобов Ўзбекистоннинг Бразилиядаги элчиси этиб тайинланди\nНавбатдаги антирекорд: бир кунда 789 кишида коронавирус аниқланди\nАҚШ йил охирига қадар Ироқдаги ҳарбий операцияларда иштирок этишни тўхтатади\n«Жамият пулига бинолар қуриб, „бу бизга фойда келтиради“, деб ўйлаймиз». Иқтисодчи Беҳзод Ҳошимов «карго-культ» ғояси ҳақида\n2022 йилдан аҳоли ва тадбиркорлардан 15 турдаги ҳужжат ва маълумотларни сўраш тартиби бекор қилинади